title: Normandian historia

text: Sodan loppupuolella Normandian maakunnasta tuli eräänlainen aloituspiste liittoutuneiden käynnistämälle Euroopan manneralueen takaisinvaltaukselle ja natsien hallinnon lopettamiselle. Normandian maihinnousu, josta käytettiin myös koodinimeä "Operaatio Overlord", alkoi 6. kesäkuuta 1944. Kyse on maailman sotahistorian kaikkein suurimmasta maihinnousuoperaatiosta. Siihen osallistui noin 400 000 miestä ja tuhansia laivoja. Operaatio toteutettiin samanaikaisesti eri puolilla Normandian rannikkoa. Manchen ja Calvadosin departementit olivat kaikista suurimman hyökkäyksen kohteena. Operaatioon osallistui sotilaita useista liittoutuneiden maista ja sen ylin johto oli Yhdysvaltain armeijalla.


title: Normandian historia

text: Maihinnousu aloitti samalla taistelun Normandiasta. Taistelua käytiin kaupunki kaupungilta ja kylä kylältä, kunnes viimeiset saksalaiset antautuivat 12. syyskuuta 1944 Le Havren varuskunnassa. Normandian kylät ja kaupungit, erityisesti Caen, kärsivät suuria vaurioita taisteluissa.


title: Normandian historia

text: Nykyisin lukuisat museot ja sotilashautausmaat muistuttavat Normandian maihinnoususta ja valloituksesta. Rannikolla on tuhansien valkoisten ristien lisäksi muistomerkkeinä myös lukuisia saksalaisten rakentamia betonisia bunkkereita.


title: Normandian historia

text: Sodanjälkeisen historian suurin työ on ollut maakunnan jälleenrakentaminen. Vain ihmeen kautta useat historiallisesti merkittävät rakennukset säästyivät täydelliseltä tuholta. Jälleenrakentamisessa on korjattu ja entisöity runsaasti vanhaa, mutta uuden rakentaminen on kuitenkin ollut pääroolissa.


title: Normandian historia

text: Vuonna 1956 perustetut hallintoalueet ovat olleet koko olemassaolonsa ajan piikki normandialaisten lihassa, sillä maakunta jaettiin kahteen osaan Ylä- ja Ala-Normandiaan. Lukuisia kertoja asukkaat ovat yrittäneet vakuuttaa keskushallintoa yhdistämisen hyödyllisyydestä, mutta asia ei ole edennyt. Kaikissa mielipidemittauksissa ja erilaisissa selvityksissä selvä enemmistö alueiden ja siten vanhan historiallisen Normandian asukkaista kannattaa alueiden yhdistymistä.


title: Aikakoneen diskografia

text: Tämä on artikkeli suomalaisen popyhtye Aikakoneen diskografia.


title: Aikakoneen diskografia

text: Listasijoitukset albumeissa viittaavat Suomen viralliseen albumilistaan. Singleissä Suomen viralliseen singlelistaan sekä radiosoittoa mittaavaan radiolistaan ja vuosina 1992–2007 Rumba-lehdessä julkaistuun levymyynnin ja radiosoiton yhdeksi hittilistaksi yhdistäneeseen Top 50 Hitit-listaan (Rumba Top 50).


title: Risti (pyhäinjäännös)

text: Todellinen risti (), tai Pyhä risti (), eli se risti johon Jeesus ristiinnaulittiin, on yksi tärkeimmistä kristinuskon pyhäinjäännöksistä. 300- ja 400-luvuita peräisin olevien kertomuksen mukaan Pyhä Helena löysi alkuperäisen ristin Jerusalemista, ja nykyään osia rististä, ristin nimikyltistä tai ristin nauloista säilytetään pyhäinjäännöksinä useissa kirkoissa ympäri maailmaa.


title: Risti (pyhäinjäännös)

text:
300-luvun lopulla ja 400-luvun alulla syntyi kertomuksia siitä, kuinka Pyhä Helena, Rooman keisari Konstantinuksen äiti, matkasi Jerusalemiin ja löysi sieltä Jeesuksen ristiinnaulitsemisessa käytetyn ristin. Kertomukset poikkeavat hieman toisistaan. Joidenkin kertomusten mukaan Helena löysi ristin Jumalalta saamiensa merkkien ja toisten mukaan häntä opasti juutalainen nimeltä Juudas. Joidenkin kertomusten mukaan samalla kertaa löytyi myös kahden Jeesuksen kanssa yhtä aikaa ristiinnaulitun varkaan ristit. Kertomuksia ristin löytymistä ei pidetä historiallisesti luotettavina. Jacobus de Voragine popularisoi katolisen kirkon piirissä tunnetuimman version tarinasta noin vuossa 1260 kirjoittamassaan "Kultaisessa legendassa.
Pyhäinjäännöstä rististä on kuitenkin ilmeisesti säilytetty 300-luvulta alkaen Jerusalemissa ja pieniä kappaleita myös mm. Roomassa. Vuonna 614 persialaiset ryöstivät Jerusalemin ja sen mukana siellä olleen pyhäinjäännöksen rististä. Bysantin keisari Herakleios löi persialaiset joukot vuonna 627 ja palautti ristin Jerusalemiin. Vuonna 1187 risti katosi jälleen, kun sulttaani Saladin valloitti Jerusalemin. Vaikka kristityt yrittivät seuraavina vuosina saada ristiä takaisin mm. Rikhard Leijonamielen johdolla, Jerusalemissa ollutta ristiä ei ole tämän jälkeen löytynyt. Neljännen ristiretken seurauksena Eurooppaan kuitenkin levisi suuri määrä pieniä ristinkappaleita ja muita pyhäinjäännöksiä ryöstösaaliina Konstantinopolista. Suomen keskiaikaisista kirkoista Finströmin, Hattulan, Närpiön ja Taivassalon kirkot sekä Rauman fransiskaanikirkko oli omistettu Pyhälle Ristille. Näistä ainakin Hattulan Pyhän Ristin kirkossa myös säilytettiin Pyhän Ristin kappaleena pidettyä palaa, joka Sturenkronikan mukaan joutui venäläisten hävittämäksi vuonna 1496.


title: Risti (pyhäinjäännös)

text: Keskiajalla ristinkappaleita oli liikkeellä jo niin paljon, että protenstanttinen uskonpuhdistaja Jean Calvin kirjoitti 1500-luvulla kirjassaan "Traité des reliques" kuuluisan väitteen siitä, että jos kaikki kappaleet rististä koottaisiin yhteen, niin niistä voitaisiin rakentaa kokonainen laivan lastiruuma. Myöhempien laskujen mukaan tunnettujen ristinkappaleiden yhteenlaskettu tilavuus kuitenkin vastaa korkeintaan yhtä kolmasosaa ristiinnaulitsemiseen käytetyn ristin tilavuudesta.


title: Mitsubishi Ki-51

text: Mitsubishi Ki-51 (liittoutuneiden raportointinimi: "Sonia") on japanilainen sotilaslentokone Toisessa maailmansodassa. Se kehiteltiin edelleen Ki-30:sta eli ""Ann"" -tyypistä. Konetta käytettiin kevyenä pommituskoneena ja maataistelutehtäviin sekä tiedustelukoneena. Konetyyppi hyväksyttiin virallisesti Japanin armeijan käyttöön, nimellä: " armeijan tyyppi 99 rynnäkkökone". Sen tuotanto kattoi 2 385 koneyksilön määrän. Tuotanto päättyi heinäkuussa 1945.


title: Mitsubishi Ki-51

text: Ki-51 erosi edeltäjästään, alatasoisen runkonsa (siivet sijaitsivat rungossa alaosassa) ja avonaisen ohjaamonsa puolesta. Ki-30 -mallisesta lyhennetyssä ohjaamossa oli taka-ampujan paikka 7,7 mm konekiväärille. Siipikonekiväärien kaliiperi kasvoi sodan myötä: 0.30:sta 0.50:een. eli 7,7 mm:sta 12,7 mm:iin. 1 060 km toimintasäde teki mahdolliseksi lähialueiden tiedustelutoiminnan. David Mondey mainitsee nämä kaksi käyttötarkoitusta: tiedustelu sekä maataistelu. Sodan loppuvaiheilla, koneen alapuoliseen ripustimeen voitiin liittää 1 kpl 250 kg:n pommi. Sitä käytettiin vain kamikaze-tehtävissä. Pommitustehtävissä enin kuorma oli 200 kg, mikä liitettiin koneeseen ulkoisesti.


title: Mitsubishi Ki-51

text: Konetta valmistivat Mitsubishi, 1 472 sekä Tachikawa (First Army Air Arsenal), 913 kappaletta.


title: Punjabin piirikunnat (Intia)

text: Punjabin osavaltio Intiassa on jaettu 22 piirikuntaan. Uusimmat piirikunnat ovat vuonna 2011 perustetut Fazilka ja Pathankot.


title: Punjabin piirikunnat (Intia)

text: Piirikuntien pääkaupungit on mainittu suluissa.


title: Punjabin piirikunnat

text: Punjabin piirikunnat voi viitata kahteen asiaan:


title: Kaunosilmät

text: Kaunosilmät ("Coreopsis") on asterikasvien heimoon kuuluva kasvisuku. Sukuun kuuluu maailmanlaajuisesti noin 35 lajia.


title: Brayan Perea

text: Brayan Perea (s. 25. helmikuuta 1993, Cali,Kolumbia on kolumbialainen jalkapalloilija, pelipaikaltaan hyökkääjä. 189 senttimetriä pitkä Perea edustaa Laziota.


title: Brayan Perea

text: 11. helmikuuta 2013 Perea solmi viisivuotisen sopimuksen Lazion kanssa, joka maksoi 2,5 miljoonan euron siirtokorvauksen Pereasta.


title: Mamadou Tounkara

text: Mamadou Tounkara (s. 19. tammikuuta 1996 Blanes, Espanja) on espanjalais-senegalilainen jalkapalloilija, pelipaikaltaan hyökkääjä. 184 senttimetriä pitkä Tounkara edustaa Laziota.


title: Mamadou Tounkara

text: Elokuussa 2012 Tounkara solmi Lazion kanssa kolmivuotisen sopimuksen, kun hänen sopimuksensa Barcelonan kanssa päättyi.


title: Sorin järjestötalo

text: Sorin järjestötalo (myös Sorin nuorisotalo, alkuperäiseltä nimeltään "Tampereen Työväen Järjestötalo") oli Tampereella Ratinan kaupunginosassa sijainnut työväentalo, joka toimi myöhemmin nuorisotalona ja viimeksi teatterina. Rakennusmestari Orvo Leiniön suunnittelema talo valmistui vuonna 1950 SKP:n ja SKDL:n Tampereen piirijärjestöjen kokoontumistilaksi. 1940- ja 1950-lukujen työväentalorakentamisen lisäksi kierrätetyistä materiaaleista rakennettu järjestötalo edusti tyypillistä pulavuosien rakennustapaa. Rakennus purettiin syksyllä 2015 Tampereen poliisitalon laajennuksen tieltä.


title: Sorin järjestötalo

text: 1930-luvulla suomalaisia työväentaloja oli valtion aloitteesta suljettu ja niitä oli myyty muun muassa Suojeluskunnille sekä muille porvarillisille järjestöille. Sodan päättymisen jälkeen tamperelaiset kommunistit joutuivat omien tilojen puutteen vuoksi kokoontumaan sosialidemokraattien omistamassa Tampereen työväentalossa. Päätös oman kokoontumispaikan rakentamisesta tehtiin 1948, jolloin kaksi vuotta aikaisemmin perustettu Rakennusosuuskunta Hämeen tuki tilasi sen piirustukset kaupungin rakennusosaston piirustuskonttorissa työskennelleeltä Orvo Leiniöltä. Rakentamisen taustavoimaksi perustettiin vielä Tampereen Järjestöyhdistys -niminen organisaatio. Talon paikaksi valikoitui Sorinkadun, Voimakadun (nyk. Tampereen valtatie) ja Helsinki–Tampere-radan välisellä alueella sijainnut tontti, jolle rakentaminen aloitettiin huhtikuussa 1949.


title: Sorin järjestötalo

text: Vuotta myöhemmin valmistunut rakennus käsitti kahden kerroksen korkuisen juhlasalin näyttämöineen, pukuhuoneet, keittiön ja ravintolan sekä toimistotiloja ja vahtimestarin asunnon. Talon pohjakerroksessa sijaitsi muun muassa WC-tilat sekä kerhohuoneistoja. Vahtimestarin asunto, toimistotilat ja pukuhuoneet rakennettiin toiseen kerrokseen. Kokonaan talkoovoimin rakennetun järjestötalon vihkiäisjuhlaa vietettiin maaliskuussa 1950. Tilaisuudessa puhui muun muassa kansanedustaja Kaarle Renfors.


title: Sorin järjestötalo

text: Sorin järjestötalo toimi eri kansandemokraattisten ja kommunististen yhdistysten sekä myös ammattiosastojen toimisto- ja kokoontumispaikkana aina 1960-luvun lopulle saakka, jolloin toiminnot siirtyivät keskustaan Näsilinnankadulle. Vuonna 1968 rakennus siirtyi Tampereen kaupungin omistukseen, jonka jälkeen se toimi nuorisotalona aina vuoteen 2009 saakka. Pohjakerroksessa oli 1970-luvulla nuorisolle tarkoitettu selviämisasema ja vuodesta 1985 lähtien talon juhlasalissa toimi Sorin Sirkus. Nuorisotalo lakkautettiin 2009, jonka jälkeen Teatteri Siperia alkoi järjestämään rakennuksessa omia näytäntöjään.


title: Sorin järjestötalo

text: Kesäkuussa 2014 Tampereen yhdyskuntalautakunta hyväksyi asemakaavaehdotuksen, jonka mukaan viereisellä tontilla sijaitsevaa Tampereen poliisiasemaa laajennettaisiin ja järjestötalo purettaisiin sen tieltä. Purkamisen vastustajien mielestä poliisitalon laajentamisen sijasta uusia tiloja olisi voitu etsiä Hervannasta Poliisiammattikorkeakoulun yhteydestä. Rakennuksen purkutyöt käynnistyivät syyskuun puolivälissä 2015.


title: Danilo Cataldi

text: Danilo Cataldi (s. 6. elokuuta 1994) on Italiassa syntynyt jalkapalloilija, joka edustaa seurajoukkuetasolla Laziota. Cataldi on pelipaikaltaan keskikenttäpelaaja.


title: Luis Pedro Cavanda

text: Luis Pedro Cavanda (s. 2. tammikuuta 1991, Luanda) on belgialainen jalkapalloilija, joka edustaa Italian pääsarjassa pelaavaa Laziota. Pelipaikaltaan Cavanda on oikeapuolustaja.


title: Aulangon näkötorni

text: Aulangon näkötorni on Hämeenlinnan Aulangonvuoren huipulla sijaitseva näkötorni, joka on valmistunut vuonna 1907. Sen on suunnitellut arkkitehti Waldemar Aspelin. Nykyään tornissa vierailee vuosittain lähes satatuhatta kävijää. Vuoden 2015 aikana se oli yleisölle avoinna 7. toukokuuta – 30. syyskuuta päivittäin kello 8–19.


title: Aulangon näkötorni

text: Ensimmäinen puinen näköalapaviljonki Aulangon huipulle rakennettiin jo 1800-luvun lopussa, jolloin alue oli suosittu retkikohde. Näkötornin rakennuttajana toimi Aulangolla sijainneen Karlbergin kartanon omistaja eversti Hugo Standertskjöld. Aulangonvuoren laki on 150 metriä merenpinnan ja 70 metriä viereisen Aulangonjärven pinnan yläpuolella. 33 metriä korkeasta tornista avautuu näkymä Vanajaveden laaksoon, joka on yksi Suomen kansallismaisemista.


title: Aulangon näkötorni

text: Näkötornin juurella on kahvilarakennus sekä vuonna 1934 valmistunut näköalatasanne, josta on näkymä Aulangonjärvelle päin. Näköalatasanteen alapuolella on Lennart Segerstrålen samana vuonna maalama metsästysaiheinen fresko. Lisäksi sen vierestä lähtevät kiviportaat Aulangonvuoren jyrkänteelle, jossa sijaitsevassa luolassa on kuvanveistäjä Robert Stigellin karhuperheveistos vuodelta 1905.


title: Maryam Mirzakhani

text: Maryam Mirzakhani (3. toukokuuta 1977 Teheran – 15. heinäkuuta 2017) oli iranilainen matematiikan professori. Hänen erikoisalaansa oli kaarevien pintojen symmetria, ja hän oli ensimmäinen nainen, joka palkittiin Fieldsin mitalilla.


title: Maryam Mirzakhani

text: Maryam Mirzakhani syntyi Teheranissa vuonna 1977. Lapsena hän luki paljon ja keksi omia tarinoitaan. Hän halusi kirjailijaksi, mutta löysi myöhemmin kouluaikana matematiikan. Hän kävi tytöille tarkoitettua lukiota ja edusti kouluaikanaan Irania kansainvälisissä matematiikkaolympialaisissa. Mirzakhani voitti kultaa sekä vuoden 1994 että 1995 kilpailuissa.


title: Maryam Mirzakhani

text: Mirzakhani valmistui 1999 maisteriksi Sharifin teknillisestä yliopistosta. Jatko-opintojaan hän lähti tekemään Harvardin yliopistoon. Mirzakhan valmistui 2004 filosofian tohtoriksi Curtis T. McMullenin ohjauksessa. Mirzakhanin väitöskirja käsitteli Riemannin pintoja. Hän ratkaisi väitöskirjassa useita hyperbolisiin pintoihin liittynyttä ongelmaa, ja siitä julkaistiin artikkeli kolmessa matematiikan alan tunnetussa lehdessä.


title: Maryam Mirzakhani

text: Valmistuttuaan Mirzakhani hylkäsi Harvardin yliopiston tarjouksen nuoremman tutkijan paikasta ja suuntasi Clay Mathematics Instituteen tutkijaksi. Hän toimi vuodet 2004–2008 sekä Clay Mathematics Instituten tutkijana että Princetonin yliopiston apulaisprofessorina. Vuonna 2008 hän sai paikan Stanfordin yliopiston professorina.


title: Maryam Mirzakhani

text: Mirzakhani jatkoi uraansa kuolemaansa asti, vaikka hän joutui viimeiset vuotensa taistelemaan syöpää vastaan. Hänellä diagnoisitiin vuonna 2013 rintasyöpä. Siihen hän sai vielä toimivaa hoitoa, mutta syöpä uusiutui muutaman vuoden päästä. Aggressiivisestä hoidosta huolimatta syöpä kehitti etäpesäkkeitä maksaan ja luihin. Mirzakhani kuoli syöpään heinäkuussa 2017.


title: Maryam Mirzakhani

text: Mirzakhani oli naimisissa Jan Vondrákin kanssa, joka oli myös Stanfordin yliopiston matematiikan professori. Heidän liitostaan syntyi yksi tytär, Anahita.


title: Maryam Mirzakhani

text: Mirzakhani erikoistui teoreettiseen matematiikkaan ja käsitteli tutkimuksissaan muun muassa moduliavaruuksia, Teichmüllerin teoriaa, hyperbolista geometriaa ja symplektistä geometriaa. Hän tutki erilaisten menetelmien avulla käyrien pintojen geometriaa.


title: Maryam Mirzakhani

text: Vaikka Mirzakhanin tutkimukset ovat erittäin teoreettisia, hänen työllään voi olla vaikutusta muun muassa teoreettisessa fysiikassa ja materiaalitieteessä. Matematiikassa työllä on sovelluksia muun muassa alkulukujen tutkimuksessa ja kryptologiassa.


title: Maryam Mirzakhani

text: Mirzakhani palkittiin uransa aikana useilla palkinnoilla. Hän sai vuonna 2009 Amerikan Matemaattisen Seuran Blumenthal-palkinnon. Palkinnon perusteluissa todetaan Mirzakhanin tutkimuksen olevan poikkeuksellisen luovaa ja omaperäistä. Kahden vuoden välein naismatemaatikolle jaettavan Satter-palkinnon hän sai Riemannin pintojen moduliavaruuksien teoriaan tekemiensä saavutusten ansiosta. Clay Research Award myönnettiin hänelle vuonna 2014.


title: Maryam Mirzakhani

text: Mirzakhani oli yksi neljästä tutkijasta, jotka palkittiin Fieldsin mitalilla vuonna 2014. Hän oli ensimmäinen nainen, joka sai tämän palkinnon. Palkittu työ liittyi Riemannin pintoihin.


title: Juri Kinnunen

text: Juri Kinnunen (s. 9. helmikuuta 1990 Helsinki) on suomalainen jalkapalloilija, joka on edustanut Veikkausliigassa pelaavaa Turun Palloseuraa vuodesta 2014 alkaen. Hän on pelipaikaltaan alun perin oikea laitapuolustaja, mutta on siirtynyt vasemman laitapuolustajan paikalle viime kausina.


title: Juri Kinnunen

text: Kinnunen aloitti jalkapallon 4-vuotiaana Käpylän Pallon junioreissa, jossa jatkoi aina 14-vuotiaaksi asti. Tämän jälkeen Kinnunen siirtyi Helsingin Jalkapalloklubin organisaatioon, jossa löi itsensä läpi seuran reservijoukkueessa Klubi 04:ssä. Loukkaantumisten jälkeen Kinnunen siirtyi vuonna 2011 Ykkösessä pelanneeseen FC Viikinkeihin. Kauden 2013 Kinnunen pelasi kauden PK-35 Vantaan riveissä, josta palasi Viikinkeihin. Hän siirtyi elokuussa 2014 kesken kauden Turun Palloseuraan ja pelasi loppukauden aikana yksitoista Veikkausliiga-ottelua. Kinnunen kuului Turun Palloseuran vakioavaukseen ja oli mukana nostamassa joukkueen takaisin Veikkausliigaan kauden 2017 päätteeksi.


title: Juri Kinnunen

text: Juri Kinnunen valittiin TPS-kannattajien toimesta kunniapalkinnon saajaksi kausina 2015 ja 2016.


title: Juri Kinnunen

text: Kinnunen on pelannut 22 ottelua poikamaajoukkueissa.


title: Punjabin piirikunnat (Pakistan)

text: Punjabin provinssi Pakistanissa on jaettu 36 piirikuntaan.


title: Alueseurakunta

text: Alueseurakunta on Suomessa käytössä oleva nimitys evankelis-luterilaisen seurakunnan osalle. Kuntaliitosten yhteydessä myös alueen seurakunnat ovat yhdistyneet ja uuden suuren seurakunnan perusseurakuntatyön käytännön toteutusta varten on muodostettu alueseurakuntia tai kappeliseurakuntia uusiksi alueyksiköiksi. Kirkkolainsäädännön mukaan yhden kunnan alueella saa olla vain yksi seurakuntatalous. Se tarkoittaa, että joko yhden seurakunnan alue käsittää koko kunnan alueen tai usea seurakunta (yleensä paikallisseurakunnat, mutta eräissä kaksikielisissä kunnissa yksi suomen- ja yksi ruotsinkielinen) muodostaa seurakuntayhtymän. Siten kuntaliitos aiheuttaa aina myös muutoksen seurakuntajakoon.


title: Alueseurakunta

text: Alueseurakunnassa tapahtuvaa työtä johtaa aluekappalainen yhdessä alueneuvoston kanssa. Alueneuvosto saa päättää muun muassa joidenkin määrärahojen käytöstä ja vaikuttaa työntekijöiden valintaan. Alueseurakuntien papit, kanttorit ja muut työntekijät huolehtivat ainakin seuraavista työaloista: jumalanpalvelus, musiikki, lapsityö, nuorisotyö, perhetyö, aikuistyö, rippikoulu, diakonia ja kansainvälinen työ. Esimerkiksi Jyväskylän seurakunta koostuu yhdeksästä alueseurakunnasta ja lisäksi pääkirkosta (Taulumäen kirkko), joka ei kuulu mihinkään alueseurakuntaan.


title: Alueseurakunta

text: Alueseurakunta-nimitys ei ole käytössä kaikissa laaja-alueisissa seurakunnissa. Esimerkiksi Salon seurakunnan osia kutsutaan alueiksi. Lainsäädäntö ei myöskään käytä nimitystä alueseurakunta, vaan sitä vastaa nimitys seurakuntapiiri.


title: Harvey Cox

text: Harvey Cox (syntynyt 19. toukokuuta, 1929, Malvern) on yhdysvaltalainen teologi. Hän näkee maallistumisen peruuttamattomana, vapauttavana muutoksena. Hän kannattaa kaupungistumista ja uskoo, että maallistumisen tuloksena syntyy maailmankaupunki, teknopolis. Hän työskenteli professorina Harvard Divinity Schoolissa, kunnes jäi eläkkeelle vuonna 2009.


title: Staatsratsgebäude

text: Staatsratsgebäude on entinen Itä-Saksan valtioneuvoston rakennus Berliinin historiallisessa keskustassa Spreeinselin saarella, Schlossplatz-aukion etelälaidalla.


title: Staatsratsgebäude

text: Valtioneuvosto perustettiin DDR:n ”kollektiiviseksi valtionpäämieheksi” ensimmäisen presidentin Wilhelm Pieckin kuoltua vuonna 1960. Roland Kornin ja Hans Erich Bogatzkyn suunnittelema valtioneuvoston talo valmistui vuosina 1962–1964. Se oli ensimmäinen Berliinin keskustaan rakennettu uusi hallintorakennus toisen maailmansodan jälkeen. Rakennus täyttää siipineen ja puutarhoineen kokonaisen korttelin. Sen tieltä purettiin Cöllnin vanhaankaupunkiin kuuluneita asuinkortteleita ja koko Brüderstrassen pohjoispää. Vaikka valtioneuvoston talo on moderni rakennus, sen tilojen jaottelu noudattelee entisen Berliinin kaupunkilinnan Lustgartenin puoleista osaa. Rakennuksen porraskäytävän ikkunoita koristavat Walter Womackan lasimaalaukset "Saksan työväenliikkeen historiasta". Talo sisältää muitakin taideteoksia.


title: Staatsratsgebäude

text: Rakennuksen julkisivuun on sisällytetty ainoa vanhasta kaupunkilinnasta säilytetty osa, niin sanottu Liebknecht-portaali, eli portaali, jonka parvekkeella seisten Karl Liebknecht oli vallankumouksen aikana 9. marraskuuta 1918 julistanut sosialistisen tasavallan perustetuksi. Portaali oli otettu talteen, kun muu linna purettiin 1950 ja se pystytettiin uudelleen osaksi valtioneuvoston taloa. Sen tarkoitus oli kytkeä symbolisesti DDR:n valtiolliset instituutiot osaksi vanhempaa vallankumouksen traditiota.


title: Staatsratsgebäude

text: Saksan liittokanslerin virasto toimi rakennuksessa kaksi vuotta 1999–2001 ennen nykyisen Bundeskanzleramtin valmistumista. Vuodesta 2006 rakennusta on käyttänyt European School of Management and Technology.


title: Artur Avila

text: Artur Avila Cordeiro de Melo (s. 29. kesäkuuta 1979) on brasilialais-ranskalainen matemaatikko.


title: Artur Avila

text: Avila oli yksi neljästä tutkijasta, jotka palkittiin Fieldsin mitalilla vuonna 2014. Hän väitteli tohtoriksi dynaamisista järjestelmistä 21-vuotiaana.


title: Manjul Bhargava

text:
Manjul Bhargava (s. 1974) on kanadalainen matemaatikko, joka työskentelee Princetonin yliopistossa lukuteorian parissa. Bhargava oli yksi neljästä tutkijasta, jotka palkittiin Fieldsin mitalilla vuonna 2014.
Palkintoperustelujen mukaan hän on poikkeuksellisen luova matemaatikko jolla on tajua yksinkertaisten ongelmien kauneudelle.


title: NonStop Games

text: Nonstop Games on Singaporessa toimiva suomalaislähtöinen pelitalo. Yhtiön perustivat vuonna 2011 Teemu Ikonen, Henrik Karlström, Juha Paananen ja Henric Suuronen. Candy Crush Saga -pelistä tunnettu pelitalo King kertoi elokuussa 2014 ostaneensa Nonstop Gamesin 75 miljoonalla eurolla.


title: Päättymätön tarina

text: Päättymätön tarina (, ) on vuonna 1984 ensi-iltansa saanut Wolfgang Petersenin ohjaama fantasiaelokuva.


title: Päättymätön tarina

text: Elokuva kertoo kymmenvuotiaasta Bastianista, jolla on vaikeuksia sekä koulussa että kotona. Eräänä päivänä Bastian varastaa antikvariaatista vanhan kirjan nimeltä "Tarina vailla loppua" ja piiloutuu koulun ullakolle lukemaan kirjaa.


title: Päättymätön tarina

text: Kirja kuvaa satuolentojen kansoittamaa Fantaasia-nimistä maailmaa ja nuoren Atrejun suurta etsintäretkeä, kun hän pyrkii pelastamaan maailmansa sitä uhkaavalta pahalta voimalta. Atreju muun muassa tapaa valtakunnan hallitsijan Ikuisen Lapsuuden Valtiattaren ja saa häneltä medaljongin nimeltä Auryn, jonka on tarkoitus suojella ja opastaa häntä.


title: Päättymätön tarina

text: Bastian lukee Atrejun seikkailuija, ja vähitellen hänestä tulee osa kirjan tapahtumia. Lopulta Bastianista tulee sankari, sillä hän pelastaa koko Fantaasian tuholta.


title: Päättymätön tarina

text: Elokuva kattaa vain sen perustana olevan kirjan ensimmäisen osan. Suurin osa elokuvasta kuvattu Saksassa, mutta Bastianin kohtaukset on kuvattu Vancouverissa Kanadassa.


title: Päättymätön tarina

text: Elokuvan musiikin on säveltänyt saksalainen jazz-muusikko Klaus Doldinger, joka tunnetaan esimerkiksi nykyisestä yhtyeestään Passport. Elokuvan Pohjois-Amerikan julkaisun teemamusiikkikappaleen "The NeverEnding Story" on säveltänyt Giorgio Moroder, sanoittanut Keith Forsey, ja sen esittää Limahl (Kajagoogoo-yhtyeen solisti) ja Beth Anderson. Kappaleesta ovat tehneet cover-version ainakin yhtyeet The Birthday Massacre, Dragonland, New Found Glory ja Scooter.


title: Päättymätön tarina

text: Elokuva on saanut Rotten Tomatoes-verkkosivustolla arvosanan 81 prosenttia, joka perustuu 36 arvioon ja Metacritic-verkkosivustolla arvosanan 46, joka perustuu 10 arvioon. "Video-oppaassa" vuodelta 1994 Asko Alanen pitää elokuvan lavastusta ja hahmoja kauniisti ideoituina ja antaa elokuvalle kolme tähteä viidestä, mikä vastaa sanallista arviota ”hyvä”.


title: Kaiser-Wilhelm-Nationaldenkmal

text: Kaiser-Wilhelm-Nationaldenkmal ("Keisari Vilhelmin kansallismuistomerkki") oli Berliinin keskustassa Schlossplatzin reunalla Berliinin kaupunkilinnaa vastapäätä sijainnut Saksan keisari Vilhelm I:n muistomerkki.


title: Kaiser-Wilhelm-Nationaldenkmal

text: Valtava muistomerkki rakennettiin vuosina 1895–1897. Sen tieltä purettiin nimellä "Schlossfreiheit" tunnettu historiallinen talorivi. Muistomerkki käsitti kaikkiaan 76 metriä pitkän ja 38 metriä leveän alueen. Siihen kuului keisari Vilhelmiä esittänyt ratsastajapatsas, jonka taustalla kiersi puolikaaren muotoinen pylväikkö. Kokonaisuuden suunnittelivat kuvanveistäjä Reinhold Begas sekä arkkitehdit Gustav Halmhuber ja Ernst von Ihne. Rakennelma vaurioitui pahoin toisessa maailmansodassa ja se purettiin kokonaan yhdessä kaupunkilinnan kanssa vuonna 1950. Muistomerkin sokkeli on edelleen olemassa jokirannassa ja siitä pystyy hahmottamaan sen alkuperäisen muodon ja mittasuhteet. Lisäksi kaksi ratsastajapatsaan jalustaa koristaneista leijonapatsaista on nykyään Itä-Berliinin eläintarhassa.


title: Kaiser-Wilhelm-Nationaldenkmal

text: Saksan liittopäivät päättivät vuonna 2007, että keisari Vilhelmin muistomerkin paikalle tullaan pystyttämään Saksan jälleenyhdistymiselle omistettu ”Vapauden ja yhtenäisyyden muistomerkki” ("Freiheits- und Einheitsdenkmal").


title: Charlie siirtolaisena

text: Charlie siirtolaisena ("The Immigrant") on Charles Chaplinin ohjaama mykkäelokuva vuodelta 1917. Tarinassa Chaplinin esittämä kulkuri saapuu Yhdysvaltoihin. Häntä syytetään Atlantin ylityksen aikana tehdystä varkaudesta. Hän ystävystyy matkalla nuoren naisen kanssa. Elokuvan on ohjannut Chaplin, ja pääosissa näyttelevät hänen lisäkseen Edna Purviance ja Eric Campbell.


title: Charlie siirtolaisena

text: Elokuva on talletettu Yhdysvaltojen Kongressin kirjaston National Film Registryyn.


title: Charlie siirtolaisena

text: Van Beuren Studiosin Amedee Van Beuren osti 1932 Chaplinin Mutual-komediat 10 000 dollaria kappale, lisäsi niihin Gene Rodemichin ja Winston Sharplesin säveltämän musiikin ja äänitehosteita ja antoi ne esitykseen RKO Radio Picturesin kautta. Chaplinilla ei ollut minkäänlaisia mahdollisuuksia estää esitystä.


title: Park Inn Berlin

text: Park Inn Berlin (virallisesti Park Inn by Radisson Berlin Alexanderplatz) on Berliinin Alexanderplatzilla sijaitseva hotellirakennus. Se on 37-kerroksisena kaupungin korkein kerrostalo ja Saksan korkein hotelli. Rakennuksen korkeus on 125 metriä, antenni mukaan luettuna 150 metriä. Hotellin kattoterassi toimii näköalatasanteena.


title: Park Inn Berlin

text: Hotelli rakennettiin vuosina 1967–1970. Sen suunnitteli arkkitehtiryhmä Roland Korn, Heinz Scharlipp ja Hans Erich Bogatzky. Hotelli kuului alun perin Itä-Saksan valtio-omisteiseen Interhotel-ketjuun ja oli nimeltään Stadthotel Berlin. Nykyisen nimensä Park Inn sai vuonna 2003, jolloin siitä tuli osa Radisson-hotelliketjua.


title: Luettelo pikkuplaneetoista: 401 001–402 000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
401001:stä ja päättyen 402000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 402 001–403 000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
402001:stä ja päättyen 403000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 403 001–404 000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
403001:stä ja päättyen 404000:een.
Kokonaisen luettelon löytää katsomalla Luettelo pikkuplaneetoista.


title: Kassler (yritys)

text: Oy Kassler Ab oli Hangossa aloittanut ja talvisodan jälkeen 1940 Tammisaareen siirtynyt makkaratehdas. Alkuperäiseltä nimeltään F:ma Axel Liljefors korvfabrik. Muutettiin osakeyhtiöksi 1950 ja otti tällöin nimen Oy Kassler Ab. Pääomistajina varakonsuli Eric Liljefors ja talousneuvos Trygwe Nyman.


title: Kassler (yritys)

text: Yhtiö myytiin Lounais-Suomen Osuusteurastamolle (LSO) vuonna 1974. LSO:n tytäryhtiönä vuoteen 1992, jolloin siitä muodostettiin LSO Food Oy:n Tammisaaren tuotantolaitos, ja Kasslerin nimi jäi pelkästään tuotemerkiksi. Tammisaaren tehtaan toiminta loppui 1999.


title: Kassler (yritys)

text: Yhtiön palveluksessa oli 66 henkeä v. 1976 ja 86 henkeä v. 1988.


title: Pyridiini-N-oksidi

text: Pyridiini-N-oksidi (CHNO) on heterosyklisiin amiinioksideihin kuuluva orgaaninen yhdiste. Yhdistettä voidaan käyttää orgaanisissa synteeseissä.


title: Pyridiini-N-oksidi

text: Pyridiini-N-oksidi on huoneenlämpötilassa väritöntä ja hygroskooppista kiteistä ainetta. Yhdiste liukenee hyvin veteen ja poolisiin orgaanisiin liuottimiin. Pyridiini-N-oksidilla on useita resonanssimuotoja ja amiinioksidiryhmällä on sekä elektroneja puoleensavetävä että elektroneja luovuttava ominaisuus. Tämän vuoksi pyridiini-N-oksidi reagoi pyridiinistä poiketen sekä elektrofiilien ja nukleofiilien kanssa elektrofiilisella tai nukleofiilisella aromaattisella substituutiolla. Pyridiini-N-oksidi voidaan esimerkiksi nitrata tai halogenoida, jotka reaktiot eivät tapahdu pyridiinille. Reaktio tapahtuu joko 2-, 4- tai 6-asemaan pyridiinirenkaan typpiatomiin nähden. Pyridiini-N-oksidi on helposti pelkistettävíssä pyridiiniksi.


title: Pyridiini-N-oksidi

text: Pyridiini-N-oksidia valmistetaan hapettamalla pyridiiniä. Hapettimina voidaan käyttää perkarboksyylihappoja, vetyperoksidin vesiliuoksella happamissa olosuhteissa tai molybdeenitrioksidin avulla. Muodostuva tuote voidaan puhdistaa tislaamalla.


title: Pyridiini-N-oksidi

text: Pyridiini-N-oksidia voidaan käyttää orgaanisissa synteeseissä. Siitä valmistetaan muun muassa 2-pyridonia ja muita johdannaisia, joita käytetään muun muassa lääkeaineiden valmistuksessa. Sen käyttöä kuitenkin haittaa se, että reaktioissa muodostuu usein eri isomeerien seos. Orgaanisen kemian reagenssina sitä voidaan käyttää hapettamaan alkyylihalidit aldehydeiksi, eräiden karboksyylihappojen dekarboksyloinnissa ja karboksamidien dehydrogenoinnissa. Yhdiste toimii myös ligandina useissa kompleksiyhdisteissä.


title: 1. hokejová liga SR

text: 1. hokejová liga on jääkiekkoliiga Slovakiassa. Se on Slovakian toisen sarjatason liiga.


title: Stadion der Weltjugend

text: Stadion der Weltjugend (”Maailmannuorison stadion”) oli Itä-Berliinissä Mitten kaupunginosassa Chausseenstrassen varrella vuosina 1950–1992 käytössä ollut urheilustadion. Se sijaitsi vain muutaman sadan metrin päässä Berliinin muurista.


title: Stadion der Weltjugend

text: Stadionin suunnittelivat Selman Selmanagić ja Reinhard Ligner, ja se avattiin 20. toukokuuta 1950 nimellä "Walter-Ulbricht-Stadion". Stadion rakennettiin vain puolessa vuodessa entisten kaartinfusilieerirykmentin kasarmien paikalle. Stadionilla järjestettiin vuosien 1951 ja 1973 kansainvälisten nuorisofestivaalien päätapahtuma, ja jälkimmäisen tapahtuman yhteydessä se sai myös nykyisen nimensä. Laajennusten jälkeen stadionin pinta-ala oli 131 000 m² ja sinne mahtui noin 50 000 katsojaa. Se oli Itä-Berliinin suurin urheilupaikka. Siellä järjestettiin myös vuosittain FDGB-Pokal-jalkapalloturnauksen loppuottelu.


title: Stadion der Weltjugend

text: Stadion der Weltjugend purettiin vuosina 1992–1994, sillä sen paikalle suunniteltiin uutta urheilustadionia siltä varalta, että Berliinille myönnettäisiin vuoden 2000 kesäolympialaiset. Hanke ei kuitenkaan toteutunut. Stadionin paikalla oli sen jälkeen väliaikaisia urheilupaikkoja. Paikalle on vuodesta 2006 alkaen rakennettu Saksan tiedustelupalvelu Bundesnachrichtendienstin rakennuskompleksia, joka ei ole vielä valmis.


title: Etelä-Andamaanit

text: Etelä-Andamaanit (, ) on yksi Intian Andamaanien ja Nikobaarien territorion kolmesta piirikunnasta. Se pitää sisällään Andamaanien saariston eteläisen osan. Piirikunnan pääkaupunki on Port Blair.


title: Etelä-Andamaanit

text: Vuoden 2011 väestönlaskennassa Etelä-Andamaaneilla oli 238 142 asukasta, mikä on noin 60 prosenttia Andamaanien ja Nikobaarien territorion kokonaisväestöstä.


title: Pohjois- ja Keski-Andamaanit

text: Pohjois- ja Keski-Andamaanit (, ) on pohjoisin Intian Andamaanien ja Nikobaarien territorion kolmesta piirikunnasta. Se pitää sisällään Andamaanien saariston pohjoisosan. Piirikunnan pääkaupunki on Mayabunder.


title: Pohjois- ja Keski-Andamaanit

text: Vuoden 2011 väestönlaskennassa Pohjois- ja Keski-Andamaaneilla oli 105 597 asukasta.


title: Nikobaarien piirikunta

text: Nikobaarien piirikunta (, ) on eteläisin Intian Andamaanien ja Nikobaarien territorion kolmesta piirikunnasta. Se pitää sisällään Nikobaarien saariston. Piirikunnan pääkaupunki on Car Nicobar.


title: Nikobaarien piirikunta

text: Vuoden 2011 väestönlaskennassa Nikobaarien piirikunnassa oli 36 842 asukasta.


title: Isokeijukorento

text: Isokeijukorento ("Lestes dryas") on keijukorentojen heimoon kuuluva pienikokoinen sudenkorento, jota tavataan Euroopassa, Aasiassa ja Pohjois-Amerikassa.


title: Isokeijukorento

text: Isokeijukorennon koiras on väritykseltään enimmäkseen tummanvihreä ja sinihärmäinen. Laji on hyvin samannäköinen kuin sirokeijukorento ja muistuttaa myös isotytönkorentoa ja kääpiötytönkorentoa. Isokeijukorennolla on kärjistä toisiaan päin taipuvat alemmat perälisäkkeet ja takaruumiin toisen jaokkeen selkäpuolella kahden kolmasosan pituudelta sinihärmäisyyttä. Sirokeijukorentokoiraalla taas on suorat perälisäkkeet ja kokonaan sinihärmäinen toisen jaokkeen selkäpuoli. Isokeijukorentonaaraan munanasetin on tukeva ja ulottuu takaruumiin kärjen yli. Naaralta myös puuttuu keskiruumiin sivulta vaalea olkasauma ja vihreä piste, jotka sirokeijukorentonaaraalla on.


title: Isokeijukorento

text: Isokeijukorennon takaruumiin pituus on 24–32 mm ja takasiiven 19–25 mm.


title: Isokeijukorento

text: Isokeijukorentoa esiintyy laajalti holarktisella alueella Euroopassa, Aasiassa ja Pohjois-Amerikassa lähinnä 40° ja 60° leveyspiirien välillä. Suomessa laji on harvinainen, mutta sitä esiintyy paikallisesti runsaana. Yleisimmillään laji on rannikon läheisyydessä Etelä- ja Lounais-Suomessa. Länsi-Euroopassa laji on yleisimmillään vuoristoisilla alueilla ja elää hajanaisesti alangoilla. Se elää myös Pohjois-Afrikassa reliktinä jääkauden ajalta.


title: Isokeijukorento

text: Isokeijukorennon elinalueeseen kuuluvat saviallikot, umpeenkasvaneet lammet, sorakuoppien lampareet ja muut usein kesän aikana kuivuvat pienvedet.


title: Isokeijukorento

text: Isokeijukorennon munat talvehtivat kasvillisuuden seassa ja kuoriutuvat keväällä. Toukkavaihe on hyvin lyhyt, 6–10 viikkoa. Suomessa lajin lentoaika on kesäkuun puolivälistä elokuun lopulle. Päälentoaika on heinäkuussa.


title: Mensa (elintarviketehdas)

text: Mensa oli suomalainen, Hämeenlinnassa toiminut elintarviketehdas, joka oli 1960–1984 osa Huhtamäki-yhtymää ja vuodesta 1984 Saarioisten omistuksessa. Mensa-tuotemerkillä valmistettiin makkaroita sekä muita lihajalosteita, einesruokia ja säilykkeitä. Huhtamäki-yhtymän osana Mensan nimen alla harjoitettu pelti- ja kartonkipakkaustoiminta oli alkusysäyksenä Huhtamäen pakkausbisnekselle, joka on nykyisin yrityksen ainoa toimiala.


title: Mensa (elintarviketehdas)

text: Mensan juuret juontavat 1920-luvulle, jolloin perustettiin Oy Sotilassäilyke Ab turvaamaan vasta itsenäistyneen Suomen puolustusvoimien muonitusta. Pian Mensaksi nimetyn yrityksen käynnistämiseen otettiin apuun dresdeniläisen Dr. L. Naumann Ag:n kauppaneuvos Albert Naumann, joka ryhtyi myös Mensan ensimmäiseksi toimitusjohtajaksi. Naumannin yritys oli huolehtinut Saksan armeijan lihasäilyketoimituksista ensimmäisessä maailmansodassa, mutta nyt Saksan talous oli sodan jäljiltä lamassa ja Naumann löysi uuden leipäpuun Suomesta.


title: Mensa (elintarviketehdas)

text: Saksalainen suomalaisyrityksen johdossa herätti kuitenkin suurta vastustusta, ja Naumann palasi kotimaahansa 1930. Säilykkeitä yritetiin 1930-luvun alussa tehdä tunnetuksi myös tavallisille suomalaiskuluttajille, mutta pula-aika ei suosinut näitä pyrkimyksiä. Niinpä Mensa luopui 1933 kokonaan kuluttajatuotteista ja palasi niihin vasta sotien jälkeen, jolloin se otti säilykkeiden lisäksi tuotevalikoimaansa makkarat. Mensa oli myös edelläkävijä lihaliemikuutioiden valmistajana Pohjoismaissa. Mensan tunnetuimpia tuotteita olivat puristettaviin tuubeihin eli pursoihin pakatut liha- ja kalapasteijat.


title: Mensa (elintarviketehdas)

text: Mensan omistus siirtyi 1930 Naumannilta Arno Jaatiselle ja hänen kuolemansa jälkeen 1950-luvulla kunnallisneuvos Erik Grenmanille.


title: Mensa (elintarviketehdas)

text: Huhtamäki-yhtymän omistukseen Mensa siirtyi vuonna 1960. Huhtamäki oli neuvotellut Mensan ostosta jo 1940-luvulla, mutta tuloksetta. Huhtamäen alaisuudessa Mensan ja Jalostajan keskinäistä tuotevalikoimaa järkeistettiin niin, että Mensa keskittyi makkaroihin ja eineksiin, Jalostaja säilykkeisiin ja pakasteisiin.


title: Mensa (elintarviketehdas)

text: 1970-luvun alussa Mensaan tuli töihin tanskalainen makkaramestari Pedersen, jonka mukaan nimettiin uusi maksamakkara. Lopulta koko Mensan tehdas tunnettiin nimellä Huhtamäki Oy Mestari Pedersen, kun Huhtamäki 1982 lopetti Hämeenlinnassa einesvalmistuksen ja keskitti tehtaan tuotannon korkeatasoiseen lihajalostevalikoimaan.


title: Mensa (elintarviketehdas)

text: Saarioinen osti tehtaan vuonna 1984. 1990-luvun loppupuolella Saarioinen siirsi lihajalostetuotannon Hämeenlinnasta Valkeakoskelle.


title: Palaeotherium

text: " Palaeotherium " oli kavioeläinten lahkoon kuuluva suku, joka eli eoseenikaudelta oligoseenikauden alkuun. Siihen kuuluvia lajeja olivat "P. curtum, P. duvalii, P. magnum, P. medium, P. mimus, P. muehlbergi ja P. parvulum". Suvun lajit olivat vaihtelevan kokoisia, mutta yleisesti ne olivat noin 1,2 metriä pitkiä. Palaeotheriumin jäänteitä on löydetty Keski- ja Etelä-Euroopasta. Se oli sopeutunut elämään metsässä. Ne pystyivät myös ylittämään pieniä soita. Ne ovat saattaneet olla laumaeläimiä.


title: Kosta Manev

text: Kosta Manev (s. 7. huhtikuuta 1993 Radoviš, Makedonia) on suomalais-makedonialainen jalkapalloilija, joka edustaa Makedoniassa pelaavaa FK Vardaria. Hän on pelipaikaltaan vasen laitapuolustaja, mutta pystyy myös pelaamaan keskuspuolustajana sekä puolustavana keskikenttäpelaajana.


title: Kosta Manev

text: Manev muutti Suomeen vuonna 2009 Makedoniasta. Hän oli pelannut synnyinmaassaan enimmäkseen katujalkapalloa, mutta ehti edustaa vuoden verran paikallista jalkapalloseuraa FK Sertaa. Suomessa Manevin ensimmäinen seura oli FC Viikingit. Vuoden 2010 alussa hän siirtyi Viikinkien junioreista Helsingin Jalkapalloklubin organisaatioon. Manev nousi kauden 2011 aikana HJK:n reservijoukkue Klubi 04:n riveihin, tehden debyyttinsä miesten tasolla Kakkosessa. Seuraavana vuonna hän nousi vakiokokoonpanoon ja oli aloituksessa jokaisessa pelaamassaan 24 ottelussa.


title: Kosta Manev

text: Kaudeksi 2013 Manev siirtyi yksivuotisella sopimuksella Ykkösessä pelanneeseen PK-35 Vantaaseen. Ensimmäisellä kaudellaan hän pelasi 20 ottelussa, mutta seuraavalla kaudella kilpailu pelipaikoista puolustuksessa oli kovempaa PK-35:n hankittua Veikkausliigasta Niko Kukan sekä Patrick O'Shaughnessyn ja tämän seurauksena Manev siirtyi kesken kauden putoamiskamppailussa olleeseen Viikinkeihin. Hän ehti pelata uudessa seurassaan vain kolmen ottelun verran ennen siirtymistään Veikkausliigan FC Honkaan. Pääsarjadebyyttinsä Manev teki 10. elokuuta pelatussa vierasottelussa IFK Mariehamnia vastaan. Manev siirtyi kaudeksi 2015 Ykkösessä pelanneeseen PK-35 Vantaaseen, jossa oli nostamassa seuraa Veikkausliigaan. Hän pelasi PK-35 Vantaa Veikkausliigaseurassa kaudella 2016, mutta siirtyi syyskaudella FC Interiin, jossa hän oli pelastamasa Interin sarjapaikkaa veikkausliigaan. Inter-uraa jatkui vielä kauden 2017, jonka jälkeen Veikkausliigaseura kaudella 2018 oli PS Kemi. PS Kemistä Manev siirtyi loppukaudesta 2018 edelleen toisen kotimaansa Makedonian pääsarjaseuraan FK Vardar.


title: Kosta Manev

text: Kauden 2018 loppuun mennessä Manev on pelannut Valioliigassa FC Hongan, PK-35 Vantaan, FC Interin ja PS Kemin riveissä kaikkiaan 65 ottelua ja tehnyt niissä kaksi maalia.


title: Sven-Olof Walldoff

text: Sven-Olof Walldoff (2. toukokuuta 1929 – 7. kesäkuuta 2011) oli ruotsalainen tuottaja, säveltäjä ja kapellimestari. Hän toimi vuoden 1974 Eurovision laulukilpailun voittokappaleen Waterloo kapellimestarina Napoleoniksi pukeutuneena.


title: Steal the Light

text: Steal the Light on suomalaisen melodisen death metalin yhtye Omnium Gatherumin EP-levy. Se julkaistiin lokakuussa 2002 levymerkillä Rage of Achilles.


title: Steal the Light

text: EP sisältää uudelleen nauhoitettuja kappaleita yhtyeen vuoden 2001 demoäänitteeltä "Wastrel". Nuclear Blast julkaisi albumista uusintapainoksen vuonna 2004.


title: Juan Iturbe

text: Juan Manuel Iturbe Arévalos (s. 4. kesäkuuta 1993 Buenos Aires, Argentiina) on paraguaylainen jalkapalloilija, pelipaikaltaan hyökkääjä. Hän edustaa Italian Serie A:n AS Romaa.


title: Juan Iturbe

text: Iturbe on edustanut aikuistasolla paraguaylaista Cerro Porteñoa (2008–2010), portugalilaista FC Portoa (2010–2013), argentiinalaista River Platea (lainalla 2013) ja italialaista Hellas Veronaa (2013–2014).


title: Juan Iturbe

text: Heinäkuussa 2014 hän siirtyi Romaan viisivuotisella sopimuksella ja 22 miljoonan euron siirtosummalla, joka saattaa hänen suorituksistaan riippuen kasvaa vielä 2,5 miljoonalla eurolla. Tammikuussa 2016 hän siirtyi lainalle AFC Bournemouthiin.


title: Juan Iturbe

text: Iturbe on asunut suurimman osan elämästään Paraguayssa ja aloitti maajoukkuepelit Paraguayn juniorimaajoukkueissa. Vuonna 2009 hän teki ensiesiintymisensä maan A-maajoukkueessa vain 16-vuotiaana Chileä vastaan pelatussa ystävyysottelussa. Iturbe ajautui kuitenkin riitoihin maajoukkuejohdon kanssa ja siirtyi edustamaan Argentiinaa, jonka alle 20-vuotiaiden maajoukkuetta hän edusti vuosina 2010–2013.


title: Filmfare Awards East 2013

text: Filmfare Awards East 2013 oli 29. maaliskuuta 2014 Kalkutassa pidetty tilaisuus, jossa palkittiin vuoden 2013 parhaat itä-intialaiset elokuvat. Se oli järjestyksessään ensimmäinen Filmfare Awards East -tilaisuus. Palkinnot jaettiin kieliryhmittäin erikseen bengalin-, assamin- ja orijankielisille elokuville ja niiden tekijöille.


title: Lääketukku

text: Lääketukku Oy – Medicinparti Ab oli suomalainen lääkkeiden ja muiden apteekkitavaroiden tukkukauppa, joka toimi vuosina 1949–1989 ja kuului vuoteen 1988 asti Huhtamäki-yhtymään. Nykyisin Lääketukku on Tamro Oyj:n aputoiminimi.


title: Lääketukku

text: Tammikuussa 1949 Huhtamäki-yhtymän johto teki päätöksen apteekkialan tukkukaupan perustamisesta Helsinkiin. Lääketukun tarkoituksena oli yhtiöjärjestyksen mukaan valmistaa ja tuoda maahan, myydä ja välittää lääkeaineita, apteekkitavaroita, kemikalioita sekä muita näihin läheisesti liittyviä tavaroita. Sen kilpailijoita olivat tuolloin Tampereen Rohdos Oy sekä keskenään yhteistyössä toimivat Aurum Oy ja Pharmakon Oy. Eräät isot lääkevalmistajat myivät tuotteitaan myös suoraan apteekeille huomattavin määräalennuksin. Huhtamäki näki tilaisuutensa ennen kaikkea siinä, että sairaalat saivat vuoden 1949 lakimuutoksessa oikeuden ostaa tarvikkeensa suoraan tukkukaupasta ohi apteekkien.


title: Lääketukku

text:
Lääketukku pääsikin nopeasti tärkeään asemaan sairaalamyynnissä.
Vuonna 1953 otettiin ohjelmaan myös kemikaalien myynti ja omien kosmetiikkatuotteiden valmistus nimellä Fincos, josta tuli pian itsenäinen yhtiönsä Huhtamäki-yhtymän sisällä.


title: Lääketukku

text: Helsingin ohella Lääketukku perusti sivuliikkeen Turkuun 1960 ja Tampereelle 1961. 1970-luvulle tultaessa lääketehtaat alkoivat yhä enemmän myydä tuotteitaan suoraan sairaaloille ja laitoksille, ja Lääketukun kasvu alkoi hiipua. Se perusti kuitenkin 1970-luvun alkupuolella uusia sivuliikkeitä Ouluun, Kuopioon, Vaasaan ja Jyväskylään ja oli vuoteen 1979 mennessä noussut Suomen johtavaksi lääkkeiden tukkukaupaksi. Lääkkeiden ja lääkevalmisteiden lisäksi valmikoimaan kuului röntgenfilmejä, sairaalatarvikkeita, tutkimuskemikaaleja, laboratoriotarvikkeita ja kosmetiikkaa.


title: Lääketukku

text: Kilpaillakseen tehokkaammin Lääketukkua vastaan Tampereen Rohdos Oy, Aurum Oy ja Pharmakon Oy yhdistyivät Tamroksi vuonna 1970. Vuonna 1988 Lääketukku Oy myytiin Tamrolle osana Huhtamäki-yhtymän toimialarationalisointia.


title: Kalle Renfors

text: Kaarle ”Kalle” Edvard Renfors (2. helmikuuta 1901 – 26. elokuuta 1968) oli suomalainen kansanedustaja. Varsinaiselta ammatiltaan hän oli tehdastyöläinen ja puuseppä. Renfors oli huutolainen, joka myöhemmin työskenteli muun muassa Tampellan Pellavatehtaalla. Kansakoulun lisäksi hän opiskeli sotavuosien jälkeen Sirola-opistossa.


title: Kalle Renfors

text: Renfors oli mukana maanalaisessa SKP:ssa 1920-luvulta lähtien ja joutui toimintansa vuoksi myös vankilaan 1930-luvulla. Kansanedustajaksi hänet valittiin SKDL:n edustajana Hämeen läänin pohjoisesta vaalipiiristä vuoden 1948 eduskuntavaaleissa ja uudelleen vuoden 1951 vaaleissa. Kansanedustajakautensa jälkeen Renfors työskenteli Tampereella Osuusliike Voiman vahtimestarina aina kuolemaansa saakka.


title: Kalle Renfors

text: Renfors kuului Tampereen kaupunginvaltuustoon jo 1920-luvulla sekä Messukylän kunnanvaltuustoon, jonka puheenjohtajana hän toimi. Renfors tunnettiin erityisesti hyvänä puhujana, jonka vuoksi hän usein puhui koko vasemmistoryhmänsä puolesta. Vuoden 1950 presidentinvaalissa Renfors oli Mauno Pekkalan valitsijamiehenä. Vuonna 1930 Renforsin toimiessa Tampereen kaupunginvaltuutettuna, äärioikeistolainen Lapuan liike yritti muiluttaa hänet, mutta yritys epäonnistui.


title: Borja Vivas

text: Borja Vivas Jiménez (s. 26. toukokuuta 1984 Malaga) on espanjalainen kuulantyöntäjä. Hän edustaa seuratasolla Atlético Malagaa.


title: Borja Vivas

text: Vivas voitti hopeaa Zürichin EM-kisoissa 2014 tuloksella 20,86. Hän oli EM-kilpailuissa seitsemäs Helsingissä 2012, yhdestoista Barcelonassa 2010 ja neljäs sisäratojen EM-kilpailuissa Prahassa 2015. Vuonna 2013 hän voitti kultaa Välimeren kisoissa. Vivasin ennätys on Alcobendasissa vuonna 2014 työnnetty 21,07.


title: Borja Vivas

text: Vivas on 204 senttimetriä pitkä ja painaa 140 kiloa.


title: Unbroken

text: Unbroken voi tarkoittaa ainakin seuraavia:


title: Matka Postimerkkien maahan

text: Matka Postimerkkien maahan on Vesa Sisätön kirjoittama postimerkkeilyaiheinen nuorten fantasiaromaani. Teos ilmestyi vuonna 2010 Tammen Musta kaista -sarjassa.


title: Puruvesi Pop

text: Puruvesi Pop -festivaali on vuodesta 2007 järjestetty kevyen musiikin tapahtuma Kerimäellä. Festivaalin järjestää Kerimäen iloinen kulttuuri ry (Keiku ry). Puruvesi-Pop on musiikkipainotteinen tapahtuma, joka on suunnattu kaiken ikäisille henkilöille. Puruvesi Pop -festivaalin kävijämäärä on kasvanut vuosittain, vuonna 2013 kävijämäärä oli 3 500 ja vuonna 2014 se oli 5 000 henkeä.


title: Aleksandr Litovtšenko

text: Aleksandr Dmitrijevitš Litovtšenko (; 26. maaliskuuta 1835 Krementšuk – 28. kesäkuuta 1890 Pietari) oli ukrainalaissyntyinen venäläinen taidemaalari, joka erikoistui kuvaamaan 1500- ja 1600-luvun Moskovan ruhtinaskuntaa.


title: Aleksandr Litovtšenko

text: Litovtšenko opiskeli Keisarillisessa taideakatemiassa. Hän sai pienemmän kultamitalin teoksestaan "Kharon kuljettaa kuolleiden sielut Styks-virran yli", vaikka joutuikin kurssitovereidensa kritisoimaksi melko jäykistä asetelmistaan. Yhdessä monien muiden kurssitovereidensa kanssa hän haastoi Akatemiassa vallinneen akatemismin hengen. Hän keskeytti opintonsa vuonna 1863, ryhtyi riippumattomaksi taiteilijaksi ja liittyi Vaeltajiin vuonna 1876.


title: Aleksandr Litovtšenko

text: Vuonna 1868 Litovtšenko tunnustettiin akateemikoksi kuvastaan tsaari Aleksein hovissa palvelevasta haukkametsästäjästä (yksi versio samasta aiheesta). Hänen suurimmista maalauksistaan "Iivana Julma esittelee aarteitaan Englannin suurlähettiläälle Jerome Horseylle" (1875) hankittiin tsaarin aloitteesta Venäläiseen museoon, ja teos "Tsaari Aleksei ja patriarkka Nikon kunnioittavat patriarkka Filippin jäänteitä" (1886) hankittiin Pavel Tretjakovin aloitteesta nimeään kantavaan taidekokoelmaan Moskovaan (kuten myös useat muotokuvat).


title: Aleksandr Litovtšenko

text: Litovtšenko muistetaan myös useiden Moskovan Kristus Vapahtajan katedraalin seinämaalausten sekä Sevastopolin Krimin sodan muistomerkin ikonien tekijänä.


title: Kreikan provinssit

text: Kreikan provinssit (; yksikössä επαρχία, "eparchía") olivat hallinnollisia alueita, jotka jakoivat jotkut Kreikan prefektuureista pienempiin hallinnollisiin osiin. Hallinnollisten alueiden hierarkiassa provinssit sijoittuivat näin prefektuurien ja kuntien väliin. Kaikissa prefektuureissa ei ollut provinsseja.


title: Kreikan provinssit

text: Provinssit lakkasivat toimimasta varsinaisina hallinnollisina alueina vuonna 1887, mutta eräät valtion tehtävät säilyivät edelleen niiden vastuulla. Provinssit lakkautettiin kokonaan vuonna 2006 osana Kapodistrias-suunnitelmana tunnettua aluehallintouudistusta ja korvattiin laajennetuilla kunnilla.


title: Kreikan provinssit

text: Osa vuoden 2011 Kallikrates-suunnitelman myötä luoduista alueyksiköistä varsinkin saaristossa vastaa alueeltaan ja nimeltään jotakin aiempaa provinssia; näin erityisesti tapauksissa, joissa lakkautettu prefektuuri pilkottiin useammaksi alueyksiköksi.


title: Kreikan provinssit

text: Seuraavassa esitetään Kreikan provinssit sellaisina kuin ne olivat vuonna 1991:


title: Attikan prefektuuri

text: Attikan prefektuuri () oli yksi Kreikan prefektuureista. Se sijaitsi Attikan alueella ja sen pääkaupunki oli Ateena. Prefektuuri kattoi koko Attikan alueen. Sen pinta-ala oli 3 808 neliökilometriä ja asukasluku 3 761 810 (vuonna 2001).


title: Attikan prefektuuri

text: Prefektuuri perustettiin vuonna 1899 jakamalla aiempi Attikan ja Boiotian prefektuuri osiin. Prefektuuri koostui neljästä aliprefektuurista (νομαρχία, "nomarhía"), Ateenan, Itä-Attikan, Länsi-Attikan ja Pireuksen prefektuureista. Prefektuuri oli ainoa Kreikan prefektuuri, joka oli jaettu kyseisellä tavalla aliprefektuureihin ja monessa yhteydessä aliprefektuureja käsiteltiin kuin ne olisivat olleet itsenäisiä prefektuureja. Aliprefektuureista Ateenan ja Pireuksen prefektuurit muodostivat yhdessä Ateenan-Pireuksen yliprefektuurin (υπερνομαρχία, "ipernomarhía").


title: Attikan prefektuuri

text: Prefektuuri lakkautettiin vuoden 2011 alussa Kallikrates-suunnitelman myötä ja jaettiin kahdeksaksi alueyksiköksi, Keski-Ateenan, Länsi-Ateenan, Pohjois-Ateenan, Etelä-Ateenan, Itä-Attikan, Länsi-Attikan, Pireuksen sekä Saarten alueyksiköiksi.


title: Ateenan prefektuuri

text: Ateenan prefektuuri () oli yksi Kreikan prefektuureista. Se sijaitsi Attikan alueella ja sen pääkaupunki oli Ateena. Prefektuuriin kuului koko Ateenan metropolialue. Prefektuurin pinta-ala oli 361 neliökilometriä ja asukasluku 2 664 776 (vuonna 2001).


title: Ateenan prefektuuri

text: Ateenan prefektuuri oli osa laajempaa Attikan prefektuuria. Attikan prefektuurin neljästä aliprefektuurista Ateenan ja Pireuksen prefektuurit muodostivat yhdessä Ateenan-Pireuksen yliprefektuurin (υπερνομαρχία, "ipernomarhía"). Prefektuuri lakkautettiin vuoden 2011 alussa Kallikrates-suunnitelman myötä ja jaettiin neljäksi alueyksiköksi, Keski-Ateenan, Länsi-Ateenan, Pohjois-Ateenan ja Etelä-Ateenan alueyksiköiksi.


title: Dodekanesian prefektuuri

text:
Dodekanesian prefektuuri () oli yksi Kreikan prefektuureista. Se sijaitsi Etelä-Egean saarten alueella ja sen pääkaupunki oli Ródos. Prefektuurin alue käsitti Dodekanesian saariryhmän. Sen pinta-ala oli 2 714 neliökilometriä ja asukasluku 190 071 (vuonna 2001).
Prefektuuri jakautui neljään provinssiin, jotka olivat Kálymnoksen, Kárpathoksen, Kosin ja Ródoksen provinssit. Prefektuuri lakkautettiin vuoden 2011 alussa Kallikrates-suunnitelman myötä ja jaettiin neljäksi alueyksiköksi, Kálymnoksen, Kárpathoksen, Kosin ja Ródoksen alueyksiköiksi.


title: Saint-Denis (täsmennyssivu)

text: Saint-Denis on usean ranskankielisen paikkakunnan nimi. Ne ovat saaneet nimensä Dionysiukselta, joka on ranskaksi Denis.


title: Kykladien prefektuuri

text:
Kykladien prefektuuri () oli yksi Kreikan prefektuureista. Se sijaitsi Etelä-Egean saarten alueella ja sen pääkaupunki oli Ermoúpoli. Prefektuurin alue käsitti Kykladien saariryhmän. Sen pinta-ala oli 2 571 neliökilometriä ja asukasluku 112 615 (vuonna 2001).
Prefektuuri jakautui kahdeksaan provinssiin, jotka olivat Ándroksen, Kéan, Míloksen, Náxoksen, Pároksen, Sýroksen, Thíran ja Tínoksen provinssit. Prefektuuri lakkautettiin vuoden 2011 alussa Kallikrates-suunnitelman myötä ja jaettiin yhdeksäksi alueyksiköksi, Ándroksen, Kéa-Kýthnoksen, Míloksen, Mýkonoksen, Náxoksen, Pároksen, Sýroksen, Thíran ja Tínoksen alueyksiköiksi.


title: Sirokeijukorento

text: Sirokeijukorento ("Lestes sponsa") on keijukorentoihin kuuluva kirkasvärinen sudenkorento, joka on hyvin yleinen varsinkin loppukesästä. Lajin lentoaika on kesä-heinäkuun vaihteesta syyskuun loppupuolelle päälentoajan ajoittuessa heinäkuun puolivälistä elokuun puoliväliin.


title: Sirokeijukorento

text: Takaruumiin yläpinta on enimmäkseen tummanvihreä. Koiraan keskiruumiin sivut ja takaruumiin kärki ovat paljolti sinihärmäiset, naaraan ruskeankeltaiset.


title: Sirokeijukorento

text: Sirokeijukorento näyttää hyvin paljon isokeijukorennolta. Se muistuttaa myös isotytönkorentoa ja kääpiötytönkorentoa. Sirokeijukorentokoiras eroaa isokeijukorentokoiraasta alempien perälisäkkeiden ja takaruumiin toisen jaokkeen selkäpuolen sinihärmäisyyden perusteella. Sirokeijukorennolla on suorat alemmat perälisäkkeet, eikä toisiaan kohti kärjestä kaartuvat, kuten isokeijukorennolla. Sirokeijukorentokoiraan 2. jaokkeen selkäpuoli on kokonaan sinihärmäinen. Nuorilta yksilöiltä sininen väri tosin puuttuu, ja kehittyvillä yksilöillä sitä on vain osassa jaoketta.


title: Sirokeijukorento

text: Naaraalla on keskiruumiin sivulla vaalea hartiasaumajuova ja yksittäinen vihreä piste. Munanasetin on lyhyempi kuin isokeijukorennolla eikä jatku takaruumiin kärjen ohi. Naaraat voivat olla satunnaisesti väritykseltään koiraan kaltaisia.


title: Sirokeijukorento

text: Sirokeijukorennolla on muiden keijukorentojen lailla tapana pitää paikoillaan ollessaan siipiä auki levitettyinä, eikä hentosudenkorennoille tyypillisesti yhteen taitettuina.


title: Sirokeijukorento

text: Sirokeijukorennon takaruumiin pituus on 25–32 mm ja takasiiven pituus 19–24 mm.


title: Sirokeijukorento

text: Lajia esiintyy enimmäkseen yleisenä Länsi-Euroopasta Japaniin ulottuvalla alueella, jolla se kuuluu monin paikoin yleisimpiin sudenkorentolajeihin. Suomessa se on yleisimpiä loppukesällä tavattavia korentolajeja.


title: Sirokeijukorento

text: Sirokeijukorento elää erittäin monenlaisten vesialueiden äärellä. Yksilömäärä on suurin pienillä lammilla ja järvenlahdilla.


title: Englantilainen rantakatu

text: Englantilainen rantakatu (; "Anglijskaja Naberezhnaja") on katu Pietarissa. Sen varrella on keisarin ajan palatseja. Katu on Keski-Pietarissa, ja se kulkee pitkin Suuren Nevan rantaa. Se on ollut aikojen kuluessa hyvin muodikas katu. Pietarin senaatinaukiolta se jatkuu nimellä Amiraliteetin rantakatu.


title: Englantilainen rantakatu

text: Katu on saanut nimensä siitä, että sen varrella on sijainnut Britannian suurlähetystö ja Englantilainen kirkko, jonka on suunnitellut Giacomo Quarenghi. Kirkon rakennuksessa on nykyisin matkailutoimisto.


title: Atarin videopelihautajaiset

text: Atarin videopelihautajaiset oli videopeliyhtiö Atarin 26. syyskuuta 1983 toteuttama massiivinen myymättömien pelimoduulien ja -konsoleiden hautaaminen kaatopaikalle New Mexicossa. Yhtiö kuljetti kaatopaikalle 14 rekkakuormaa, yli 700 000 kappaletta Atari 2600 -konsolin pelimoduuleita ja useita konsoleita. Pelivälineet haudattiin yöllä ja niiden päälle valettiin betonia, jotta sivulliset eivät pääsisi niihin käsiksi. Tapahtuma johtui tarpeesta päästä eroon tuhansista myymättömistä peleistä ja konsoleista, jotka olivat kasaantuneet varastoihin videopelibisnekseen iskeneen laman myötä. Hautauman uskottiin sisältävän lähinnä kaupallisesti täysin epäonnistuneen E.T. the Extra-Terrestrial -videopelin ja Pacmanin Atari 2600 -portin moduuleita, mutta todellisuudessa kaatopaikalle haudattiin useita erilaisia myymättä jääneitä pelejä.


title: Atarin videopelihautajaiset

text: Fuel Industries ja Microsoft aloittivat New Mexicon hallituksen kanssa kaivaukset hautauman löytämiseksi osana aiheesta tehtävää dokumenttia ja 26. huhtikuuta 2014 hautauma löydettiin Alamogordosta. Hautaumasta paljastui tuhansia pelimoduuleita ja murskaantunutta tietokonelaitteistoa. Zak Penn ohjasi aiheesta -nimisen dokumenttielokuvan vuonna 2014 ja sen tuotti Xbox Entertainment Studios.


title: Kreikan NUTS-aluejako

text: Kreikan NUTS-aluejako (NUTS:EL) jakaa Kreikan aluehallinnon yksiköt kolmeen tasoon Euroopan unionin yhteisen tilastollisten alueyksiköiden nimikkeistön (NUTS) käytäntöjen mukaisesti.


title: Kreikan NUTS-aluejako

text:
Aluejakoa on muutettu viime vuosina usein. Aiemmin Kreikan NUTS-koodi oli NUTS:GR ja ylimmän tason eli NUTS 1 -alueet
koodeiltaan GR1–GR4. Vuodesta 2011 Kreikan NUTS-koodi on ollut NUTS:EL. Tämän jälkeen NUTS 1 -alueet olivat vuoteen 2013 saakka koodeiltaan EL1–EL4, vuodesta 2013 lähtien EL3–EL6.


title: Kreikan NUTS-aluejako

text: NUTS-aluejaon kolme tasoa ovat Kreikassa:Vuodesta 2013 lähtien NUTS-alueet ovat:


title: Dimitri Vegas & Like Mike

text: Dimitri Vegas & Like Mike on kreikkalais-belgialainen DJ-duo, jonka muodostavat veljekset Dimitri Thivaios ja Michael Thivaios. Duo oli vuonna 2017 sijalla 2 "DJ Magazine"n Top 100 DJ:tä listalla. Duo on tehnyt Tomorrowland -festivaalin tunnusbiisin vuosina 2010-2014. Vuonna 2011 he tekivät sen yhteistyössä Afrojackin ja Nervon kanssa


title: That’s That

text: That's That (nimenomaisesti otsikoituna That's That Shit) on Snoop Doggin toinen single hänen Tha Blue Carpet Treatment-albumilta. Britanniassa kappale oli kuitenkin vasta albumin ensimmäinen single. Kappale sai aikaan huomioitavan menestyksen vain Yhdysvalloissa, jossa se saavutti Billboard Hot 100-listan 20. sijan. Kappale sisältää samanlaisuuksia melodiasta, joka soi vuonna 1988 julkaistussa elokuvassa Coming to America kylpyhuonekohtauksessa, kun Eddie Murphy joutuu pestyksi naispalvelijoiden ansiosta.


title: Egean saaret, Kreeta

text: Egean saaret, Kreeta () on Kreikan NUTS 1 -alue (EL4), joka on määritelty Euroopan unionin tilastollisia tarpeita varten. Alue ei vastaa suoraan mitään Kreikan hallinnollista aluetta eikä sitä käytetä hallinnollisiin tarkoituksiin.


title: Egean saaret, Kreeta

text: NUTS-alue koostuu kolmesta hallinnollisesta alueesta (periferiasta), jotka vastaavat samalla NUTS 2 -alueita: Pohjois-Egean saaret, Etelä-Egean saaret ja Kreeta.


title: Pohjois-Kreikka

text: Pohjois-Kreikka () on Kreikan NUTS 1 -alue (EL5), joka on määritelty Euroopan unionin tilastollisia tarpeita varten. Alue ei vastaa suoraan mitään Kreikan hallinnollista aluetta eikä sitä käytetä hallinnollisiin tarkoituksiin.


title: Pohjois-Kreikka

text: NUTS-alue koostuu neljästä hallinnollisesta alueesta (periferiasta), jotka vastaavat samalla NUTS 2 -alueita: Epeiros, Itä-Makedonia ja Traakia, Keski-Makedonia sekä Länsi-Makedonia.


title: Keski-Kreikka (NUTS-alue)

text: Keski-Kreikka () on Kreikan NUTS 1 -alue (EL6), joka on määritelty Euroopan unionin tilastollisia tarpeita varten. Alue ei vastaa suoraan mitään Kreikan hallinnollista aluetta eikä sitä käytetä hallinnollisiin tarkoituksiin.


title: Keski-Kreikka (NUTS-alue)

text: NUTS-alue koostuu viidestä hallinnollisesta alueesta (periferiasta), jotka vastaavat samalla NUTS 2 -alueita: Jooniansaaret, Keski-Kreikka, Länsi-Kreikka, Peloponnesos ja Thessalia.


title: Keski-Kreikka (täsmennyssivu)

text: Keski-Kreikka voi viitata useisiin Kreikan alueisiin, jotka kattavat maantieteellisesti eri alueen:


title: Meillä on aikaa

text: Meillä on aikaa on suomalaisartisti Juha Tapion kappale hänen yhdeksänneltä, Lapislatsulia-studioalbumilta. Sen julkaisi Kaiku Recordings albumin neljäntenä singlenä 20. kesäkuuta 2014. Sanoiltaan kappale kertoo elämään pelotta tarttumisesta ja uuden alun mahdollisuudesta. Artisti itse on pitänyt kappaletta kaikista parhaimpana Lapislatsulia-albumin kappaleista. Kappaleen toistaiseksi ainoa listasaavutus on radiolistan 4. sija.


title: Meillä on aikaa

text: Digitaalinen lataus


title: Martin Hairer

text: Martin Hairer on itävaltalainen matemaatikko. Hairer opettaa Warwickin yliopistossa Englannissa. Hän on yksi neljästä tutkijasta, jotka palkittiin Fieldsin mitalilla vuonna 2014.


title: Sikojuuret

text: Sikojuuret ("Scorzonera") on asterikasvien (Asteraceae) heimoon kuuluva kasvisuku. Sukuun kuuluu maailmanlaajuisesti 180–200 lajia. Suvun lajimäärä vaihtelee eri lähteissä.


title: Sikojuuret

text: Suomessa tavataan luonnonvaraisena vain harjusikojuurta ("Scorzonera humilis") sekä kasvatettuna ja paikoin luontoon karannutta mustajuurta ("Scorzonera hispanica").


title: Daryl Dixon

text: Daryl Dixon on kuvitteellinen hahmo yhdysvaltalaisessa televisiosarjassa "The Walking Dead". Hän on yksi sarjan keskeisimmistä hahmoista ja ollut sarjassa mukana alusta asti. Hahmon loivat Frank Darabont, Charles H. Eglee ja Jack LoGiudice. Hahmoa esittää Norman Reedus. Hahmo on luotu TV-sarjaan, eikä esiinny sarjakuvassa.


title: Daryl Dixon

text: Daryl Dixonin ensiesiintyminen on sarjan ensimmäisen tuotantokauden kolmannessa jaksossa "Puhu sammakoille", jossa hän suuttuu saadessaan tietää Rickin ja muiden jättäneen hänen veljensä Merle Dixonin Atlantaan. Hän lähtee monien muiden selviytyneiden kanssa etsimään Merleä, mutta tämä on kadonnut. Sittemmin Daryl on lähentynyt Rickin ja muiden selviytyneiden kanssa. Hän kohtaa veljensä uudelleen kolmannella tuotantokaudella.


title: Daryl Dixon

text: Daryl Dixon esiintyy päähahmona yhdessä veljensä kanssa videopelissä "" (2013).


title: Daryl Dixon

text: Hahmo valittiin vuoden 2012 parhaaksi televisiosankariksi IGN:n sivuilla.


title: Daryl Dixon

text: Ennen epidemian puhkeamista Daryl asui veljensä Merlen kanssa Pohjois-Georgian vuoristossa. Darylin isä oli alkoholisti ja äitinsä miehensä tavoin joi paljon, ja oli samalla ketjupolttaja. Hänen äitinsä kuoli tulipalossa, kun tämä oli mitä ilmeisemmin polttanut sikaria ja sammunut kesken kaiken jonka seurauksena talo syttyi palamaan. Zombiepidemian leviämisen jälkeen Darylin isä Will sai surmansa kulkijan hyökkäyksessä. Menetettyään molemmat vanhempansa Daryl ja Merle jatkavat omille teilleen ja törmäävät pian Shaneen ja muihin ryhmäläisiin. Daryl ilmestyy ensimmäistä kertaa "Tell It to the Frogs" jaksossa. Daryl käyttää asenaan jalkajousta. Kuultuaan veljensä Merlen kohtalon, jossa tämä oli jätetty Atlantan pilvenpiirtäjän kattoon käyttäydyttyään väkivaltaisesti T-Dogia kohtaan. Hermostunut Daryl lähtee yhdessä Rickin, Glennin ja Moralensin kanssa Atlantaan etsimään Merleä, mutta tämä oli katkaissut kätensä irti sahalla.


title: Daryl Dixon

text: Toisella tuotankaudella Daryl osallistuu Carolin tyttären Sophian etsintään. Etsintäoperaation aikana Daryl lyö päänsä metsässä menetettyään tasapainon ja herätessään huomaa Merlen hallusinaation, joka myöhemmin paljastuu kulkijaksi. Andrea ampui Daryliä vahingossa, koska luuli tätä kulkijaksi.


title: Daryl Dixon

text: Kolmannella tuotantokaudella Daryl alkaa huolehtimaan Carolista, koska tämä menetti tyttärensä Sophian. Daryl osallistui Glennin ja Maggien pelastusoperaatioon Woodburyyn, koska sai kuulla että hänen veljensä Merle on siellä. Hyökkäyksen aikana Daryl jäi Kuvernöörin vangiksi ja tämä pakotettiin tappelemaan veljensä Merleä vastaan kunnes joku kuolee. Dixonin veljekset pelastetaan Woodburystä. Glenn ei halua Merleä takaisin ryhmään ja Daryl päättää hylätä toiset ja lähtee Merlen kanssa omille tielleen. Pelastettuaan meksikolaisen perheen kulkijoiden kynsistä Merle yritti varastaa näiden tarvikkeet, kunnes Daryl estää aikeet. Tämän jälkeen Daryl palaa takaisin vankilaan ja nyrkkitappelun jälkeen Merle päättää kanssa liittyä Darylin seuraan.


title: Daryl Dixon

text: Darylin ja Merlen yhteiselo ei kestä pitkään, kun Merle saa surmansa yritettyään salamurhata Kuvernöörin, mutta Kuvernööri tappaa tämän. Daryl löytää kulkijaksi muuttuneen Merlen jonka rintakehään oltiin ammuttu kuolettava laukaus, tämä purskahtaa kyyneliin ja iskee Merleä monta kertaa päähän päästäen tällä tavoin tunteensa purkautumaan. Neljännellä tuotantokaudella Daryl ja Beth ajautuvat erilleen toisistaan Kuvernöörin koston-iskun jälkeen. Tuntematon ryhmä kidnappaa Bethin ja samalla Daryl kohtaa Joen johtavan ryhmän ja tämä päättää liittyä heihin. Joen ryhmä hyökkää kuitenkin Rickin, Carlin ja Michonnen kimppuun ja pian Daryl joutuu hyökkäyksen kohteeksi paljastuttuaan Rickin ryhmäläiseksi. Daryl ja muut tappavat loput Joen ryhmäläisistä. Daryl saapuu kolmikon kanssa Terminukseen jonka piti olla turvallinen, mutta paikka oli täynnä verenhimoisia kannibaaleja.


title: Daryl Dixon

text: Viidennellä tuotantokaudella Daryl pelastuu yhdessä Carolin avulla Terminuksesta. Daryl ja Carol lähtevät etsimään Bethiä, mutta törmäävät Noahiin ja tämä kertoo Bethin olinpaikan. Saavuttuaan Atlantin sairaalaan Beth saa surmansa saatuaan vahinkolaukauksen päähän. Daryl masentuu Bethin kuolemasta ja on pitkään alakuloinen. Daryl ja muut saapuvat Alexandriaan, jonne Aaron heidät ohjasi. Daryl ja Aaron olivat vähällä joutua kulkijalauman tapetuksi, kunnes Morgan Jones saapui apuun ja pelasti kaksikon.


title: Daryl Dixon

text: Kuudennella tuotantokaudella Daryl osallistui kulkijoiden harhautusoperatioon. Operaation aikana Daryl joutui yhdessä Abrahamin ja Sashanin kanssa Saviors-ryhmän hyökättäväksi. Daryl kohtaa myöhemmin Tinan ja Sherryn ja tämän tajuttomaksi lyöneen Dwightin. Daryl pelasti kolmikon Saviorsin kynsistä. Darylin aikeena oli vielä Dwightin ja Sherryn Alexandriaan, kunnes tämä huomasi tulevan petetyksi. Dwight vei Darylin moottoripyörän ja jalkajousen. Daryl löysi myöhemmin Abrahamin ja Sashan, ja he suuntasivat takaisin Alexandriaan. Matka päättyi kesken, kun he törmäsivät moottoripyöräjengiin, jonka johtajaksi paljastuu Negan. Daryl tappaa jengin singolla. Daryl osallistui Pelastajien tappamiseen ja löytää samalla moottoripyöränsä. Tarvikkeiden haku reissussa Rositan ja Denisen kanssa, Deniseä ammutaan varsijousella päähän jonka tekijäksi paljastuu Dwight. Daryl vannoo tappavansa Dwightin ja lähtee kostoretkelle. Daryl löytää Glennin ja Michonnen pienen Pelastajia ryhmän vankina, mutta Dwight yllättää tämän ja ampuu Daryliä olkapäähän. Daryl joutuu myöhemmin muiden selviytyijen kanssa Pelastajan johtajan Neganin armoille. Negan tappaa Abrahamin brutaalisesti Lucille pesäpallomailallaan. Daryl suuttuu tästä ja hyökkää Neganin kimppuun, mutta hänet pidätetään saman tien. Negan suuttuu tästä ja tämän seurauksena hän tappaa Glennin. Järkyttynyt Daryl näkee Glennin brutaalisen kuoleman ja tuntee mitä ilmeisemmin syyllisyyttä tästä. Daryl oli Pelastajien vankina, mutta Jesus auttoi häntä paossa.


title: De Havilland D.H.88 Comet

text: de Havilland D.H. 88 Comet oli brittiläinen MacRobertson Air Racea varten suunniteltu kaksimoottorinen lentokone. Koneita rakennettiin kilpailua varten kolme kappaletta, ja yksi niistä myös voitti sen. Comet rikkoi lentokilpailun aikana ja sen jälkeen useita ennätyksiä.


title: De Havilland D.H.88 Comet

text:
MacRobertson International Air Race, lentokilpailu Lontoosta Melbourneen esiteltiin 1933 vuotta aikaisemmin itse kilpailun alkamista. Siitä huolimatta, että britit olivat menestyneet edellisissä kilpailuissa (kuten Schneider Trophy 1931), heillä ei ollut MacRobertson-kilpailun laajoja maa-alueita ylittävälle reitille sopivaa konetta. Tammikuussa 1934 de Havilland ehdotti suunnittelevansa koneen kilpailua varten, joka pystyisi lentämään 320 kilometrin tuntivahdilla. Yhtiö lupasi kehittää ja valmistaa kolmeen koneeseen rajatun sarjan yhden koneen hinnaksi tullessa 5 000 puntaa. Hinnalla ei pystytty tosin millään tavoin kattamaan koneen kehittämiskuluja.
Saatuaan kolme tilausta konetyypistä, de Havilland aloitti Cometin suunnitelemisen. Koneen runko oli puurakenteinen ja vanerilla pinnoitettu siipien ollessa puurakenteiset ja kangaspinnoitteiset. Pitkään virtaviivaiseen nokkaan sijoitettiin polttoainesäiliöt, joiden takana oli tilat miehistölle. Vaikka muut kilpailuun osallistuvat yritykset valmistivat koneensa metallista, de Havilland teki erikoisen valinnan käyttää kokopuurakennetta kilpakoneessaan. Koneen onnistuminen yllätti monet lentokoneteollisuudessa palvelleet.


title: De Havilland D.H.88 Comet

text: Cometin moottorit olivat yleisen Gipsy Sixin parannellut versiot, joiden suorituskyky oli hienosäädetty nostamalla puristussuhdetta. D.H. 88 pystyi pitämään 1 200 metrin lentokorkeutta yhdelläkin moottorilla. Koneen päälaskutelineet vetäytyivät siipiin.


title: De Havilland D.H.88 Comet

text: de Havilland onnistui koneiden valmiiksi saamisessa ajoissa, jolloin niiden koekäyttämiseen ja -lentämiseen jäi vielä kuusi viikkoa ennen kilpailun alkua.


title: De Havilland D.H.88 Comet

text: Tulipunaiseksi maalatun G-ACSS omisti Mr A.O.Edwards, joka nimesi koneen "Grosvenor House":ksi hänen ylläpitämänsä hotellin mukaan. Miehistöksi valittiin C. W. A. Scott ja Tom Campbell Black. Kun heidän kilpailijansa Mollisonit ajautuivat ongelmiin Karachissa, Scott ja Campbell Black ottivat kilpailun johdon ja saapuivat ensimmäisinä Allahabadiin. Voimakkaata myrskystä Bengalinlahdella huolimatta he saapuivat Singaporeen kahdeksan tuntia DC-2:ta edellä.


title: De Havilland D.H.88 Comet

text: Kone nousi jälleen Darwinissa, mutta sen moottori sammui Timorinmeren yllä, kun öljynpaine putosi nollaan. Darwinissa tehdyt korjaukset saivat koneen jälleen ilmaan, mutta pilotit päätivät lentää viimeiset osuudet toinen moottori pienemmällä teholla. Koneen johto oli tällöin tosin jo kiistaton, ja viimeisen pysähdyksen ja Charlevillessä tehdyn moottorihuollon jälkeen he ohittivat maalilinjan 15.33 paikallista aikaa Melbournessa. Lopullinen lentoaika oli 71 tuntia ja 18 sekuntia.


title: Eduardo Campos

text: Eduardo Campos (10. elokuuta 1965 Recife – 13. elokuuta 2014) oli Brasilian sosialistisen puolueen poliitikko ja presidenttiehdokas. Campos sai surmansa lento-onnettomuudessa 13. elokuuta 2014, kun hänen yksityiskoneensa putosi huonossa säässä asuinalueelle Santosin kaupungissa São Paulon osavaltiossa.


title: Andrius Gudžius

text: Andrius Gudžius (s. 14. helmikuuta 1991 Kaunas) on liettualainen kiekonheiton maailmanmestari.


title: Andrius Gudžius

text: Gudžius on menestynyt hyvin eri ikäluokkien arvokisoissa. Vuoden 2010 alle 20-vuotiaiden MM-kisoissa hän voitti kultaa. Alle 23-vuotiaiden Euroopan-mestaruuden hän voitti vuoden 2013 kisoissa Tampereella. Alle 18-vuotiaiden MM-kisoissa 2007 hän oli pronssilla.


title: Andrius Gudžius

text: Gudžius voitti maailmanmestaruuden Lontoossa 2017 ennätyksellään 69,21, jonka hän heitti toisella kierroksella. Berliinin EM-kilpailuissa 2018 hän sai kultaa tuloksella 68,46. Zürichin EM-kilpailuissa 2014 hän sijoittui kymmenenneksi ja Rio de Janeiron olympialaisissa 2016 12:nneksi. Hän sai universiadipronssia Gwangjussa 2015.


title: Andrius Gudžius

text: Lähde: IAAF


title: Singaporen maantiede

text: Singapore sijaitsee Malakan niemimaan eteläkärjen edustalla, 137 km päiväntasaajalta pohjoiseen. Singaporen valtio koostuu pääsaaresta, sekä yli 60:stä pienemmästä, enimmäkseen asumattomasta saaresta, jotka sijaitsevat pääsaaren ympärillä, Malesian ja Indonesian välissä. Singaporen saari rajoittuu etelässä Singaporensalmeen ja pohjoisessa Johorensalmeen. Johorensalmen toisella puolella on Malesian Johorin osavaltio. Pääsaaren jälkeen maan suurimpia saaria ovat Pulau Tekong, Pulau Ubin, Jurongsaari ja Sentosa.


title: Singaporen maantiede

text: Singapore on pinta-alaltaan pieni, saaren pinta-ala on 716 km, joten se on yksi maailman pienimmistä valtioista. Pääsaarella on leveyttä idästä länteen 42 kilometriä ja etelästä pohjoiseen 23 kilometriä. Singaporen saari yhdistyy Malesian puolelle mantereeseen noin kilometrin pituisella tie- ja ratapenkereellä.


title: Singaporen maantiede

text: Singaporen saari on alavaa maata, vaikka saaren keskiosa onkin kukkulaista maastoa. Keskimäärin saari on 15 metriä merenpinnan yläpuolella. Saaren korkein kohta Bukit Timah, 166 m, sijaitsee saaren keskiosassa. Kukkulan ympärillä sijaitsee Bukit Timahin suojelualue. Bukit Timahin suojelualueella sijaitsee neljä tärkeää tekojärveä. Rannikko on tasaista maastoa. Huomattavalta osalta rannikko ei ole luonnollisessa muodossa, vaan rannikkoa on pengerretty rakennusten takia tai soiden kuivattamisen takia.


title: Singaporen maantiede

text: Maan makeanveden varat ovat vähäiset ja Singaporeen tuodaan runsaasti vettä Malesian puolelta. Maassa on useita tekojärviä, jotka tyydyttävät osan maan vedentarpeesta ja vähentävät maan vesiriippuvuutta Malesiasta. Maassa on monia pieniä jokia, joista pisin on 15 km pitkä Sungei Seletar. Kaupunkikuvaa hallitsee näkyvimmin Singaporejoki.


title: Singaporen maantiede

text: Singaporen maantäyttöohjelma lisää saaren pinta-alaa jatkuvasti, mikä on aiheuttanut närkästystä muissa Kaakkois-Aasian maissa ja luonnonsuojelujärjestöissä. Vietnam, Indonesia ja Kambodža ovat asettaneet Singaporen hiekanvientikieltoon, mutta salakuljettajat ovat vieneet Singaporeen laittomasti muista maista varastettua hiekkaa. Hiekkasodaksi kutsutun kriisin pelätään aiheuttavan peruuttamatonta vahinkoa merenpohjan eliöstölle ja alueille mistä hiekka on alun perin peräisin.


title: Singaporen maantiede

text: Päiväntasaajan tuntumassa sijaitsevassa Singaporessa vallitsee trooppinen ilmasto. Ilmasto on koko vuoden lämmin ja kostea, sateita saadaan ympäri vuoden. Maassa on kaksi monsuunikautta; kosteampi koillismonsuuni joulukuusta maaliskuuhun ja lounaismonsuuni kesäkuusta syyskuuhun. Monsuunikausien välillä tuuli on heikompaa ja päivisin usein sataa ja ukkostaa. Maan keskilämpötila on 25–28 °C. Suhteellinen kosteus on keskimäärin noin 90 prosenttia aamulla ja 60 prosenttia iltapäivällä. Pitkäaikaisten runsaiden sateiden aikana suhteellinen kosteus voi usein olla 100 prosenttia. Kuivan kauden ja sadekauden lämpötilassa ei ole suurta eroa. Keskilämpötila on tammikuussa 26 °C ja toukokuussa 29 °C. Maan vuotuinen sademäärä on noin 2 300 mm. Hyvän viemäriverkoston ansiosta tulvia ei juurikaan esiinny. Trooppisilta pyörremyrskyiltä maa yleensä välttyy. Maa ei sijaitse myöskään maanjäristysalueella, mutta maassa seurataan kuitenkin tarkoin lähialueiden runsaita maanjäristyksiä ja tutkitaan mahdollista tarvetta muuttaa rakennusstandardeja.


title: Singaporen maantiede

text: Singaporen kaupungistuminen on tuhonnut maan alkuperäistä luontoa. Sademetsiä on kaadettu ja soita on kuivattu. Maan alasta on viisi prosenttia metsää ja neljä prosenttia on viljelykelpoista maata. Ennen ihmisasutuksen tuloa maa oli tiheää trooppista sademetsää. 1840-luvulla alkoi järjestelmällinen maanviljely. Britit alkoivat viljellä muun muassa muskottipähkinää, neilikka, pippuria ja kaakaota. Myöhemmin 1870-luvulla aloitettiin kumipuiden kasvatus. Kotoperäiset kasvilajit vähitellen katosivat, kuten yli 50 lajia mangrovemetsissä eläviä orkideoita. Suuret nisäkkäät, kuten tiikeri, villisika ja musanki hävisivät.


title: Singaporen maantiede

text: Sittemmin maassa on istutettu uutta metsää. Nykyisin maassa on 3000 hehtaaria luonnonsuojelualueita, joita hallinnoi maan kansallispuistokomitea "(NParks)". Sen hallinnoimat suojelukohteet ovat Bukit Timahin suojelualue, Sungei Bulohin kosteikonsuojelualue, Labradorin suojelualue ja Central Catchment Nature Reserve.


title: La première fois

text: La première fois on saksalaisartisti Lolita Jolien kappale. Sen julkaisi Planet Punk Music artistin uran toisena singlenä 27. tammikuuta 2012. Kappaleeseen liittyvä virallinen musiikkivideo julkaistiin 9. maaliskuuta 2012. Se on kaikkien aikojen ensimmäinen saksalaisen artistin musiikkivideo, mikä on kuvattu kokonaan 3D:nä. Toisin kuin artistin ensimmäinen single, "La première fois" ei onnistunut pääsemään listoille.


title: La première fois

text: Digitaalinen lataus


title: Seksin mediamarkkinat

text: Seksin mediamarkkinat on Sanna Karkulehdon tietokirja vuodelta 2011. Teoksen on kustantanut Gaudeamus. Kirja käsittelee feministisen ja queer-tutkimuksen näkökulmista viestimien ilmiöitä, joissa yhdistyvät sukupuoli ja seksuaalisuus sekä julkisuus, kaupallisuus ja valta.


title: Uinnin pitkän radan Euroopan-mestaruuskilpailut 1981

text: Uinnin pitkän radan Euroopan-mestaruuskilpailut järjestettiin vuonna 1981 15. kertaa. Kilpailut pidettiin Splitissä, Jugoslaviassa (nykyisessä Kroatiassa) 5.–12. syyskuuta. Kilpailujen järjestäjänä toimi Euroopan uimaliitto LEN. Kilpailulajeina olivat uinti, uimahypyt, taitouinti ja miesten vesipallo.


text: Isäntämaa


title: Red Bull Stratos

text: Red Bull Stratos oli laskuvarjohyppyprojekti, jossa itävaltalainen Felix Baumgartner hyppäsi heliumpallosta stratosfääristä rikkoen useita ennätyksiä. Baumgartner nousi 14. lokakuuta 2012 heliumpallon kyydissä noin 39 kilometrin korkeuteen stratosfääriin New Mexicossa Yhdysvalloissa ennen vapaapudotuksen alkua. Koko hyppy kapselista maanpinnalle kesti noin kymmenen minuuttia. Vapaapudotuksen arvioitiin aluksi kestävän viidestä kuuteen minuuttia, mutta Baumgartner avasi laskuvarjonsa jo 4 minuutin ja 19 sekunnin pudotuksen jälkeen.


title: Red Bull Stratos

text: Baumgartner rikkoi äänivallin saavuttamallaan 1357,64 km/h (Mach 1.25) nopeudella, ja hänestä tuli näin ensimmäinen ihminen, joka oli liikkunut yliääninopeudella ilman moottorivoimaa. Alustavien mittauksien perusteella Baumgartner rikkoi myös kaksi muuta ennätystä. Baumgartnerin saavuttama 38 969 metrin lentokorkeus rikkoi edellisen, mutta epävirallisen Nicholas Piantanidan tekemän ilmapallon korkeusennätyksen (37640 m). Baumgartner rikkoi myös korkeimmalta tehdyn laskuvarjohypyn ennätyksen, jonka oli tehnyt eläkkeelle jäänyt USAFin eversti Joseph Kittinger, joka toimi myöhemmin myös Baumgartnerin avustajana ja kapselikommunikaattorina itse ennätyshypyn aikana. Fédération Aéronautique Internationale (FAI) virallisti Baumgarnerin ennätykset jonkin aikaa hypyn jälkeen.


title: Red Bull Stratos

text: Baumgartnerin hyppy tapahtui samana päivänä, jona Chuck Yeager aikanaan rikkoi äänivallin ensimmäistä kertaa miehitetyllä ilma-aluksella.


title: Herkuleen–Pohjan kruunun galaksimuuri

text: Herkuleen–Pohjan kruunun galaksimuuri (Her-CrB GW) on marraskuussa 2013 löydetty galaksimuuri, joka on löytöhetkellään suurin tunnettu maailmankaikkeuden rakenne. Rakenne on pituudeltaan 10 miljardia valovuotta tai kolme gigaparsekia, mikä on noin yhdeksäsosa näkyvän maailmankaikkeuden halkaisijasta, ja leveydeltään 900 miljoonaa valovuotta (300 Mpc). Sen punasiirtymä on 1,6–2,1, mikä vastaa 9,6–10,5 miljardin valovuoden etäisyyttä.


title: Herkuleen–Pohjan kruunun galaksimuuri

text: Galaksimuurin löysivät István Horváth, Jon Hakkila ja Zsolt Bagoly SWIFT- ja GLAST-teleskooppien avulla kartoittamalla gammapurkauksia.


title: Herkuleen–Pohjan kruunun galaksimuuri

text: Kosmologisen periaatteen mukaisesti maailmankaikkeuden pitäisi olla suhteellisen homogeeninen. Her–CrB GW on yli kahdeksan kertaa suurempi kuin ovat laskeneet suurimmaksi maailmankaikkeuden rakenteen kooksi, ja siten sen kaltaiset massiiviset rakenteet kyseenalaistavat nykyisen kosmologisen mallin.


title: Huge-LQG

text: Huge-LQG (Huge Large Quasar Group) eli U1.27 on marraskuussa 2012 löydetty 73 kvasaarin ryhmä tai näennäinen ryhmä, joka oli löytöhetkellään suurin tunnettu maailmankaikkeuden rakenne. Rakenteen suurin dimensio on 4 miljardia valovuotta tai 1200 megaparsekia ja leveys 500 megaparsekia. Kohteen punasiirtymä on 1,27.


title: Huge-LQG

text: Rakenteen löysi Roger G. Clowesin johtama ryhmä University of Central Lancashiresta. Löytö julkaisiin tammikuussa 2013 "Monthly Notices of the Royal Astronomical Society" -lehdessä.


title: Huge-LQG

text: Löytö aiheutti ongelmia, koska kosmologisen periaatteen mukaisesti maailmankaikkeuden pitäisi olla suhteellisen homogeeninen. Huge-LQG:n kaltaiset massiiviset rakenteet kyseenalaistaisivat nykyisen kosmologisen mallin.


title: Huge-LQG

text: Seshadri Nadathur Helsingin yliopistosta on osoittanut että algoritmit, jolla Huge-LQG löydettiin, löytävät vielä suurempia "rakenteita" simulaatiossa, jossa kvasaarit asetetaan tunnetun esiintymistiheytensä mukaisesti satunnaiseen järjestykseen, eivätkä LQG:t siten ole todellisia rakenteita.


title: Iwo Jiman lipunnosto

text: Iwo Jiman lipunnosto () on amerikkalaisen sotakuvaajan Joe Rosenthalin vuonna 1945 ottama kuuluisa valokuva. Se esittää viittä Yhdysvaltain merijalkaväen ja yhtä laivaston sotilasta pystyttämässä Yhdysvaltain lippua Suribachi-vuoren huipulle Iwo Jiman taistelun aikana. Kuva on kenties tunnetuin toisen maailmansodan aikainen valokuva ja sitä on pidetty myös historian kaikkien aikojen levitetyimpänä valokuvana, josta on lisäksi tehty lukematon määrä erilaisia parodioita. "Iwo Jiman lipunnosto" voitti uutisvalokuvauksen Pulitzer-palkinnon heti julkaisuvuotenaan.


title: Iwo Jiman lipunnosto

text: Suribachin valtaaminen oli Iwo Jiman taisteluiden kannalta tärkeää, koska japanilaiset pystyivät käyttämään sen huippua tykistönsä tulenjohtajien tähystyspaikkana. Amerikkalaiset saivat vuoren haltuunsa aamupäivällä 23. helmikuuta 1945, neljä päivää Iwo Jiman saarelle tehdyn maihinnousun jälkeen. Associated Pressin valokuvaajana toimineen Rosenthalin kuva esittää todellisuudessa toista Suribachin huipulle pystytettyä lippua. Ensimmäinen lippu osoittautui liian pieneksi, eikä se näkynyt 169 metriä korkean vuoren huipulta alas meren rannalle. Niinpä paria tuntia myöhemmin lavastettiin uusi lipunnosto, jonka Rosenthal tallensi Graflex-merkkisellä laatikkokamerallaan. Hän saapui vuoren huipulle kahden merijalkaväen valokuvaajan kanssa juuri kun lippua oltiin pystyttämässä ja joutui sen vuoksi ottamaan kuvansa hätäisesti kameraa kohdistamatta. Rosenthal lähetti filminsä kehitettäväksi Yhdysvaltain tukikohtaan Guamin saarelle ja Associated Press laittoi kuvan jakoon sadoille sanomalehdille vajaan vuorokauden kuluttua sen ottamisesta.


title: Iwo Jiman lipunnosto

text: Valokuvassa esiintyy kuusi sotilasta, joista Harlon Block (s. 1924), Franklin Sousley (s. 1925) ja Michael Strank (s. 1919) kaatuivat myöhemmin Iwo Jimalla. Muut sotilaat olivat John Bradley (1923–1994), Rene Gagnon (1925–1979) sekä Ira Hayes (1923–1955).


title: Iwo Jiman lipunnosto

text: Rosenthalin ottamaa valokuvaa on vuosikymmenten kuluessa käytetty lukuisissa eri tarkoituksissa. Vuonna 1954 valmistui Virginian Arlingtoniin Merijalkaväen muistomerkki, joka kuvaa lipun pystytystä. Yhdysvaltain postilaitos julkaisi ensimmäisen kuvasta tehdyn postimerkin jo saman vuoden heinäkuussa. Kolikkoon aihe pääsi vuonna 2005. Kuvasta muokattuja versioita on myös tehty vuosien kuluessa lukemattomia määriä. Niitä on esiintynyt populaarikulttuurissa, taiteessa, erilaisissa yhteiskunnallisissa yhteyksissä sekä mainoksissa. Valokuvan alkuperäinen vedos on vuodesta 1961 lähtien ollut Yhdysvaltain kongressin kirjaston kokoelmissa.


title: Almaz-Antei

text: Almaz-Antei () on vuonna 2002 perustettu, Moskovassa kotipaikkaansa pitävä venäläinen, erityisesti ohjuksia ja tutkia valmistava teollisuuskonserni. Konsernia perustettaessa siihen liitettiin kaikkiaan 46 erillistä tutkimus-, suunnittelu- tai tuotantolaitosta.


title: Almaz-Antei

text: Vuonna 2012 yrityksen liikevaihdosta 94 prosenttia muodostui aseteollisuuden tuotteista. Yhtiö oli tuolloin liikevaihdoltaan maailman 14. suurin ja Venäjän suurin tämän teollisuussektorin yritys. Tukholman kansainvälisen rauhantutkimusinstituutti SIPRI:n vuoden 2012 listalla Almaz-Antein aseteollisuustuotannon osuus arvioitiin 89 prosentiksi. Henkilökuntaa konsernissa oli liki 96 000. Almaz-Antein vuoden 2012 liikevaihto oli 6,124 miljardia USD. Sotilassektorin osuus tuotannosta oli 5,754 mrd USD.


title: Almaz-Antei

text: Yhdysvaltalaisen arvion mukaan yhtiön liikevaihto kasvoi vuonna 2013 asesektorilla jopa 44,7 % yhteensä 8,3263 miljardiin dollariin. Näin Almaz-Antei olisi noussut maailman 12. suurimmaksi aseteollisuusyritykseksi vuoden 2013 liikevaihdolla mitattuna.


title: Almaz-Antei

text: Almaz-Antein tärkeimmät puolustusteollisuuden tuotteet ovat:


title: Almaz-Antei

text: Keskeisimpiin siviilipuolen tuotteisiin kuuluvat lennonjohtojärjestelmät, lennonjohto-, ilmavalvonta- ja säätutkat, maakaasun tankkausasemat, kelluvan ydinvoimalan reaktorit, dieseljunien ohjauspöydät, metrojunien automaattiset ohjausjärjestelmät, lentäjän ja lentoinsinöörin istuimet, diesel- ja sähkötrukit, vesi-, kaasu- ja lämmitysmittarit.


title: Condylarthra

text: " Condylarthra " on epävirallinen ryhmä primitiivisiä nisäkkäitä, joka ennen luokiteltiin lahkoksi. Lajit elivät myöhäisliitukaudelta oligoseenikaudelle, 66-23 miljoonaa vuotta sitten.


title: Condylarthra

text:
Koska dinosaurusten sukupuuton jälkeen maalla ei ollut suuria kasvissyöjiä, condylarthrit läpikäivät epätavallisen sopeutumisen Palaeoseenikaudella.
Ne täyttivät monta ekologista lokeroa.
Kaikki kavioeläimet polveutuivat "Condylarthrasta". Joidenkin tietojen mukaan niistä ehkä polveutuivat myös valaat, norsut, merilehmät ja tamaanit.
Joistakin kehittyi hirveitä petoja jotka olivat suurempia kuin karhut. Esimerkiksi "Andrewsarchus" saattoi olla suurin petonisäkäs jota on koskaan ollut.
Suurin osa lahkon lajeista olivat silti kasvissyöjiä.
Condylarthra on parafyleettinen, eikä siis enää pidetä taksonina.


title: Condylarthra

text: Kaikilla lajeilla oli viisi varvasta joka jaloissa ja vahvat kynnet.


title: Condylarthra

text: Heimo Didolodontidae


title: Condylarthra

text: Heimo Arctocyonidae


title: Condylarthra

text: Heimo HypsodontidaeHeimo Periptychidae


title: Condylarthra

text: Heimo Phenacodontidae


title: Heiko Gerber

text: Heiko Gerber (s. 11. heinäkuuta 1972 Stollberg, Saksan demokraattinen tasavalta) on saksalainen uransa lopettanut jalkapalloilija. Pelipaikaltaan hän oli vasen laitapuolustaja.


title: Heiko Gerber

text: Gerber pelasi Saksan korkeimmalla sarjatasolla Bundesliigassa yhteensä 199 ottelua, joissa hän teki 11 maalia. Hänen seurojaan pääsarjatasolla olivat Arminia Bielefeld, 1. FC Nürnberg ja VfB Stuttgart. Stuttgartissa pelatessaan Gerber voitti Saksan-mestaruuden kaudella 2006–2007 ja saavutti toisen sijan Saksan cupissa kaudella 2006–2007 sekä Saksan liigacupissa kaudella 2004–2005.


title: Heiko Gerber

text: Saksan maajoukkueessa Gerber pelasi kaksi A-maaottelua, molemmat Maanosaliittojen cupissa 1999.


title: Horst Heldt

text: Horst Heldt (s. 9. joulukuuta 1969 Königswinter, Länsi-Saksa) on saksalainen uransa lopettanut jalkapalloilija. Pelipaikaltaan hän oli keskikenttäpelaaja.


title: Horst Heldt

text: Heldt pelasi Saksan korkeimmalla sarjatasolla Bundesliigassa yhteensä 359 ottelua, joissa hän teki 36 maalia. Hänen seurojaan Saksan pääsarjassa olivat 1. FC Köln, TSV 1860 München, Eintracht Frankfurt ja VfB Stuttgart. Heldt saavutti Kölnissä toisen sijan Saksan cupissa kaudella 1990–1991 ja Stuttgartissa toisen sijan Saksan liigacupissa kaudella 2004–2005. Hän pelasi myös Itävallan Bundesliigassa puolentoista kauden ajan edustaen SK Sturm Grazia.


title: Horst Heldt

text: Saksan maajoukkueessa Gerber pelasi kaksi A-maaottelua, joista toisen Maanosaliittojen cupissa 1999.


title: Rafael Sóbis

text: Rafael Augusto Sóbis do Nascimento (s. 17. kesäkuuta 1985 Erechim, Brasilia) on brasilialainen jalkapalloilija, pelipaikaltaan hyökkääjä. Hän edustaa Fluminensea.


title: Rafael Sóbis

text: Sóbis on edustanut aikuistasolla myös brasilialaista Internacionalia (2004–2006, lainalla 2010–2011), espanjalaista Real Betisiä (2006–2008) ja arabiemiirikuntalaista Al Jaziraa (2008–2012). Fluminensessa hän pelasi ensin lainalla kauden 2011–2012, kunnes siirtyi seuraan pysyvästi.


title: Rafael Sóbis

text: Sóbis on pelannut Brasilian maajoukkueessa seitsemän A-maaottelua vuosina 2006–2008. Hän on olympiapronssimitalisti Pekingistä 2008.


title: Sindžar

text: Sindžar, myös Sinjar (; ), on kaupunki Luoteis-Irakissa Ninawan maakunnan kurdialueella Sindžarin vuoriston eteläpuolella. Kaupunki toimii noin 300 000 asukkaan Sinjarin piirikunnan (10 % maakunnan 3,04 miljoonasta asukkaasta) hallintokeskuksena ja itse kaupungissa oli vuonna 2009 arviolta 33 921 asukasta.


title: Sindžar

text: Nykyisen Sindžarin lähettyvillä sijaitsi historiallinen Singaran kaupunki, josta ei kuitenkaan ole jäänyt juurikaan merkkejä. Alueella mainitaan toimineen syyrialais-ortodoksisia ja nestoriolaisia piispoja 600-luvulta 800-luvulle ja vielä tämän jälkeen yksittäisiä vuosina 1278 ja 1345. Islamin saapumista seuranneissa lähteissä mainitaan Sasanidien Persian ja Bysantin valtakunnan hallinneen vuorotellen aluetta ja 500-luvulla sen väestö oli sekoitus kristittyjä, juutalaisia ja zaraathustralaisia. Pseudo-Metodiuksen ilmestyskirja kirjoitettiin Sindžarissa ja se kertoo kristillisen kulttuurin alamäestä muslimien valloitusten jälkeen.


title: Sindžar

text: Pian muslimivalloituksen jälkeen Sindžariin mainitaan kapinoineen Atik-nimisen henkilön johdolla. Hän oli ehkäpä kharijiitti ja myöhemmin alueella mainitaan vaikuttaneen ibadilaisuuden. Jesidit ovat asuttaneet aluetta 900-luvulta lähtien. Uqaylidit rakennuttivat Sindžariin linnoituksen ja myöhemmin aluetta hallitsivat eri turkmeenidynastiat. Nur al-Din valtasi Sindžarin kahdesti vuosien 1169 ja 1171 välillä ja myöhemmin aluetta hallitsi al-Nurin zengidien dynastian haara. Heitä seurasivat puolestaan aijubidit. Baha ad-Din ibn Shaddad kuvaili kaupungissa olevan kaksi linnoitusta ja kaskoismuurin. Il-kaanien valtakunta tuhosi molemmat linnoituksen, jotka jälleenrakennettiin sittemmin mongolien alaisuudessa. Zakariya al-Qazwini kutsui puolestaan Sindžaria "pikku-Damaskokseksi" sen kylpylöiden ja mosaiikkien mukaan.


title: Sindžar

text: Sindžaria hallitsivat sittemmin vuorotellen Kara Koyunlu, Ak Koyunlu, Safavidit ja lopulta Osmanien valtakunta vuonna 1534. Osana Osmanien valtakuntaa Sindžar kuului hallinnollisesti Diyarbakırin maakuntaan ja myöhemmin Mardinin sandjakiin sekä lopulta vuodesta 1830 Mosulin sandjakiin. Jesidien mainitaan muodostaneen pitkään uhan alueella matkustaville ja heidän kapinansa olivat tavallisia. Osmanit eivät pystyneet kukistamaan jesidejä aseellisesti ja osmanien vallan vakiinnutti vasta Ahmet Şefik Mithat pašša taitavan diplomatian avulla. Sittemmin Sindžar on ollut osa itsenäistä Irakia. 1970-luvulla aluetta pyrittiin arabialaistamaan ja tähän liittyen suurin osa jesideistä pakotettiin muuttamaan erityisiin siirtokuntiin ja monet kylät tuhottiin.


title: Sindžar

text: Ääri-islamilainen Isis-järjestö valtasi Sindžar elokuussa 2014. Järjestön uutisoitiin surmanneen paikallisia jesidejä ja pakottaneen jesidinaisia ja lapsia orjuuteen.Myöhemmin alueelta on löydetty jesidien joukkohautoja. Monet paikalliset pakenivat Sindžarin vuoriille, jossa Isis piiritti heitä. Jesidejä uhannut kansanmurha oli yksi tekijä, joka sai Yhdysvallat aloittamaan ilmaiskut Irakissa. Kurdien peshmerga, PKK ja paikalliset jesidijoukot valtasivat Sindžarin takaisin Isis-järjestön taistelijoilta marraskuussa 2015. Irakin hallituksen joukot valtasivat Sindžarin ja monet muut Irakin Kurdistanin kanssa kiistelemänsä alueet takaisin lokakuussa 2017. Keskushallituksen ja Kurdistanin välit olivat kiristyneet Kurdistanin järjestettyä kansanäänestyksen itsenäisyydestä muutamaa viikkoa aikaisemmin.


title: Sindžar

text: Sindžarissa oli vuonna 2009 arviolta 33 921 asukasta. Alueen väestön valtaosa on jesidikurdeja. Sindžarin piirikunnan väestö kuuluu Irakin köyhimpiin. Vuonna 2011 noin 63 prosenttia Sindžarin piirikunnan väestöstä eli kansallista tulorajaa (2,5 dollaria päivässä) vähäisemmillä tuloilla. Yli 12-vuotiaista noin 40 prosenttia oli lukutaidottomia. On huomattavaa, että Ninavan maakunnan tytöistä läheskään kaikki eivät pääse kouluun.


title: Sindžar

text: Kaupungissa on kuvattu vuoden 1973 elokuvan "Manaajan" alkukohtauksia.


title: Marschan

text: Oy A. Marschan Ab oli böömiläisen makkarantekijä Anton Marschanin vuonna 1844 Pietariin perustama makkaratehdas. Se siirtyi vuonna 1917 Suomen puolelle Viipuriin. Toisen maailmansodan lopulla yritys muutti Helsinkiin ja laajensi toimintaansa ostamalla helsinkiläisen Ab A. O. Seeck Oy:n (per. 1862). Uusi lihavalmistetehdas valmistui Sörnäisiin 1959.


title: Marschan

text: Vuonna 1969 Marschan osti toimintansa lopettaneen Riihimäen Makkaratehdas Oy:n (per. 1918) tilat ja vuonna 1972 turkulaisen makkara- ja leikkeletehdas Oy Fischer & Berger Ab:n (per. 1925).


title: Marschan

text: Marschanin suvun omistuksessa ollut Oy A. Marschan Ab myytiin Tuottajain Lihakeskuskunnalle (TLK) kahdessa osassa 1974 ja 1975. Jälkimmäisenä vuonna TLK yhdisti sen vastikään ostamaansa Helsingin Kauppiaat Oy:hyn, jolloin Marschanin toiminta itsenäisenä yrityksenä päättyi.


title: Marschan

text: Oy A. Marschan Ab työllisti loppuaikoina noin 250 henkeä.


title: Raúl Jiménez

text: Raúl Alonso Jiménez Rodríguez (s. 5. toukokuuta 1991 Tepeji, Meksiko) on meksikolainen jalkapalloilija. Hän edustaa Portugalin pääsarjassa pelaavaa Benficaa. Jiménez on pelipaikaltaan hyökkääjä.


title: Raúl Jiménez

text: Raúl Jiménez on meksikolaisen Club Américan kasvatti. Hän liittyi seuran juniorijoukkueseen jo kuusivuotiaana. Hän teki ensiesiintymisensä maan pääsarjassa lokakuussa 2011. Hän voitti seuran riveissä Meksikon clausura-mestaruuden vuonna 2013. Hän siirtyi espanjalaiseen Atlético Madridiin elokuussa 2014. Lehtitietojen mukaan Atlético maksoi Jiménezistä 14 miljoonaa dollaria, mikä on historian kolmanneksi suurin meksikolaisesta jalkapalloilijasta maksettu siirtokorvaus. Hän ei kuitenkaan onnistunut vakiinnuttamaan paikkaansa pelaavassa kokoonpanossa ja hänen siirtymisestään muualle spekuloitiin espanjalaislehdistössä jo tammikuussa 2015. Jiménez solmi viiden vuoden mittaisen sopimuksen nykyisen seuransa kanssa saman vuoden elokuussa.


title: Raúl Jiménez

text: Jiménez kuului vuonna 2012 olympiakultaa voittaneeseen Meksikon joukkueeseen. Hänet valittiin edustamaan maataan myös vuoden 2014 MM-kisoihin. Hän pelasi turnauksessa yhdessä alkulohkovaiheen ottelussa päästen kentälle Meksikon kohdatessa Brasilian.


title: Polkupyörävarkaus

text: Polkupyörävarkaus tarkoittaa yleensä polkupyörän anastamista. Sillä tarkoitetaan usein myös polkupyörän luvatonta käyttöä.


title: Polkupyörävarkaus

text: Polkupyörävarkaus on rikos muun muassa Suomessa, jossa se on yksi yleisimmistä omaisuusrikoksista.


title: Polkupyörävarkaus

text: Polkupyörä on Suomessa varkausrikoksen yleisin kohde. Vuosittain varastetaan arviolta 70 000—100 000 polkupyörää. Poliisille varkauksista ilmoitetaan vain osa; varastetuiksi ilmoitettujen pyörien määrä oli vuonna 2011 noin 15 000. Vakuutusyhtiöille ilmoitettiin yli 16 000 pyörävarkautta vuonna 2013. Varastettuja pyöriä korvataan vakuutuksista useiden miljoonien eurojen arvosta vuodessa.


title: Polkupyörävarkaus

text: Vain murto-osassa tapauksista varastettu pyörä saadaan takaisin tai rikos selviää. Esimerkiksi Helsingin poliisissa pyörävarkauksia ei käytännössä tutkita lainkaan, vaan tutkinta merkitään lopetetuksi heti rikosilmoituksen saavuttua. Löydettyjen pyörien määrä vastaa vajaata kymmentä prosenttia varastetuiksi ilmoitetuista. Ilmoitetuista polkupyörävarkauksista selviää alle kolme prosenttia, yleensä muun rikostutkinnan ohessa.


title: Polkupyörävarkaus

text: Varkaiden motiivit ottaa toisen pyörä vaihtelevat. Pyörä voidaan varastaa suunnitelmallisesti jälleenmyyntiä varten, tai pyörästä voidaan irrottaa osia omaan pyörään ja hylätä loppuosa siitä. Pyörä voidaan varastaa kotimatkaa varten, jonka jälkeen se hylätään maastoon tai heitetään sillalta jokeen. Vakuutusyhtiö Ifin mukaan pyörävarkaudet jakautuvat kahteen pääryhmään. Ammattivarkaat suosivat arvokkaita pyöriä, joita he anastavat valikoidusti ja usein tilausten perusteella. Toinen ääripää on hetken mielijohteesta tehty pyörän ”lainaaminen” vaikkapa ravintolaillan jälkeen. Silloin pyörä voi olla melkein millainen vain kunhan sen saa helposti käyttöönsä.


title: Polkupyörävarkaus

text: Varkauksista suurin osa kohdistuu hinnaltaan alle tuhannen euron pyöriin. Arvokkaiden pyörien varastaminen on harvinaisempaa, sillä ne lukitaan paremmin ja säilytetään turvallisemmissa paikoissa. Noin puolet varkauksista tapahtuu kotipihalta. Syyksi varkauksien korkeaan määrään on esitetty mm. kunnollisten lukitusmahdollisuuksien puute.


title: Polkupyörävarkaus

text: Poliisin haltuun päätyy Suomessa vuosittain satoja polkupyöriä, joiden omistajaa ei onnistuta löytämään. Poliisi myy varastossaan olevat löytöpyörät huutokaupalla.


title: Polkupyörävarkaus

text: Pelko polkupyörävarkauden kohteeksi joutumisesta on arvioitu erääksi keskeisimmistä syistä, jotka vähentävät polkupyörän käyttöä Suomessa. Erään suomalaisen opinnäytekyselyn mukaan yleisin uuden polkupyörän hankinnan syy oli edellisen pyörän menetys varkaalle.


title: Polkupyörävarkaus

text: Belgialaisen tutkimuksen mukaan polkupyörävarkaus on levinnein rikollisuuden muoto Euroopassa.


title: Polkupyörävarkaus

text: Vuonna 2004 julkaistun raportin mukaan Britanniassa varastettiin 439 000 polkupyörää vuodessa eli lähes yksi joka minuutti. Siellä 17 % pyöräilijöistä sanoi 1990-luvun lopun tutkimuksessa joutuneensa varkauden kohteeksi. Heistä neljännes lopetti pyöräilyn kokonaan sen takia ja kaksi kolmannesta sanoivat vähentäneensä pyöräilyä varkaustapauksen jälkeen.


title: Polkupyörävarkaus

text: Polkupyörävarkauksia voidaan turvallisen säilytyksen ja lukituksen tehostamisen lisäksi ehkäistä mm. vartioiduilla pyöräparkeilla ja merkitsemällä pyöriä kaiverruksin ja mikrosiruin. Lainattavien tai vuokrattavien kaupunkipyörien on myös arveltu vähentävän varkauksia.


title: Polkupyörävarkaus

text: Polkupyörän lukitsemiseen on syytä käyttää yhtä tai useampaa kunnollista pyörälukkoa. Polkupyörä kannattaa kiinnittää rungostaan johonkin kiinteään rakennelmaan. Rungon lisäksi on suositeltavaa lukita sekä etu- että varsinkin takapyörä. Perinteisten etupyörää hyödyntävien pyörätelineiden sijaan pyritään kehittämään telineitä, joihin pyörän voisi lukita rungostaan, mutta jotka eivät veisi perinteisiä telineitä enempää tilaa. Toisaalta esimerkiksi Chicagossa varkaat ovat käyttäneet hyödykseen tukevasti alustaan ankkuroidun näköisiä, mutta irtonaisia putkia, liikennemerkkejä tms. jotka mahdollistavat pyörän varastamisen jopa vain kymmenessä sekunnissa.


title: Polkupyörävarkaus

text: Turvamerkintänä on Suomen poliisi käyttänyt henkilötunnuksen kaivertamista keskiön alle. Merkinnöistä on nyttemmin ainakin osittain luovuttu.


title: Polkupyörävarkaus

text: Newcastlen yliopistossa tehdyn tutkimuksen mukaan niinkin yksinkertainen keino kuin tarkkailevaa silmäparia esittävän kuvan ripustaminen pyöräpysäköintipaikan ylle vähentää pyörävarkauksia.


title: Polkupyörävarkaus

text: Kuluttajajärjestöt ja Euroopan pyöräilyliitto ovat pyytäneet alan teollisuutta kehittämään suunnitelmia sarjanumeroiden, tunnistesirujen ja pakollisten varmuuslukkojen yhdenmukaistamiseksi. Tämä ei kuitenkaan ole toteutunut.